Anexă

la Hotărârea Curții de Conturi

nr.56 din 07 octombrie 2021

****

**CURTEA DE CONTURI A REPUBLICII MOLDOVA**

|  |
| --- |
| **MD-2001, mun. Chișinău, bd. Ștefan cel Mare și Sfânt nr.69, tel. (+373 22) 26 60 02,**  **fax: (+373 22) 26 61 00, web:** [**www.ccrm.md**](http://www.ccrm.md)**, e-mail:** [**ccrm@ccrm.md**](mailto:ccrm@ccrm.md) |

**RAPORTUL**

auditului conformității procesului bugetar și gestionării patrimoniului public în anii 2018-2020 la Unitatea Teritorială Autonomă Găgăuzia (bugetul central)

Chișinău, 2021

Cuprins:

[LISTA ACRONIMELOR 3](#_Toc84512895)

[GLOSAR 3](#_Toc84512896)

[I. SINTEZA 4](#_Toc84512897)

[II. PREZENTARE GENERALĂ 5](#_Toc84512898)

[2.1. Domeniul de activitate al entității auditate 5](#_Toc84512899)

[2.2. Patrimoniul și bugetul gestionate 6](#_Toc84512900)

[III. SFERA ȘI ABORDAREA AUDITULUI 7](#_Toc84512901)

[3.1. Mandatul legal și scopul auditului 7](#_Toc84512902)

[3.2. Abordarea auditului 7](#_Toc84512903)

[3.3. Criteriile de audit 7](#_Toc84512904)

[3.4. Responsabilitatea auditorului într-un audit de conformitate 7](#_Toc84512905)

[IV. CONSTATĂRI 8](#_Toc84512906)

[Obiectivul I: Au fost stabilite principii clare de repartizare a veniturilor UTA Găgăuzia între bugetul central și bugetele locale de nivelul I? 8](#_Toc84512907)

[Obiectivul II: A justificat UTA angajarea și gestionarea cheltuielilor potrivit cadrului regulator? 10](#_Toc84512908)

[Obiectivul III: A înregistrat, a administrat și a gestionat UTA în modul corespunzător patrimoniul public? 21](#_Toc84512909)

[**V. CONCLUZII GENERALE DE AUDIT** 23](#_Toc84512910)

[**VI. RECOMANDĂRI** 23](#_Toc84512911)

[Anexa nr.1 25](#_Toc84512912)

[Anexa nr.2 27](#_Toc84512913)

[Anexa nr.3 28](#_Toc84512914)

[Anexa nr.4 29](#_Toc84512915)

Anexa nr.5 ..……………………………………………………………………………………………………………………………….30

Anexa nr.6 ..……………………………………………………………………………………………………………………………….31

Anexa nr.6.1 ……………………………………………………..……………………………………………………………………….32

Anexa nr.7 ………………………………………………………..……………………………………………………………………….33

Anexa nr.8 ………………………………………………………..……………………………………………………………………….34

Anexa nr.9 ………………………………………………………..……………………………………………………………………….36

Anexa nr.10 ………………………………………………………..……………………………………………………………………..37

**LISTA ACRONIMELOR**

|  |  |
| --- | --- |
| **AAPL** | Autorități ale administrației publice locale |
| **APC** | Autoritate publică centrală |
| **APL** | Autoritate publică locală |
| **BASS** | Bugetul asigurărilor sociale de stat |
| **CCRM** | Curtea de Conturi a Republicii Moldovei |
| **HG** | Hotărârea Guvernului |
| **IMSP** | Instituție medico-sanitară publică |
| **MF** | Ministerul Finanțelor |
| **SFS** | Serviciul Fiscal de Stat |
| **TDS** | Transferuri cu destinație specială |
| **TDG** | Transferuri cu destinație generală |
| **TVA** | Taxa pe valoarea adăugată |
| **UAT** | Unitatea administrativ-teritorială |
| **UTA** | Unitatea Teritorială Autonomă |

**GLOSAR**

***Bugetul unității administrativ-teritoriale (bugetul local)***– totalitate a veniturilor, a cheltuielilor și a surselor de finanțare destinate exercitării funcțiilor care sunt în competența AAPL conform legislației și a funcțiilor delegate de Parlament la propunerea Guvernului.

***Bunuri imobiliare*** – terenurile, clădirile, construcțiile, apartamentele și alte încăperi izolate, a căror strămutare este imposibilă fără cauzarea de prejudicii destinației lor.

***Proces bugetar*** – consecutivitate a activităților de elaborare, examinare, adoptare, executare și raportare a bugetelor.

***Transferuri cu destinație generală*** – mijloace financiare alocate, conform prevederilor legale, în sumă absolută, cu titlu definitiv, de la bugetul de stat la bugetele locale, pentru finanțarea domeniilor proprii de activitate ale autorităților administrației publice locale.

***Transferuri cu destinație specială*** – mijloace financiare alocate, conform prevederilor legale, în sumă absolută, cu titlu condiționat, de la bugetul de stat și/sau de la alte bugete la bugetele locale, pentru asigurarea exercitării funcțiilor publice sau în alte scopuri speciale.

**Administrație publică locală** – totalitatea autorităților publice locale constituite, în condițiile legii, pentru promovarea intereselor generale ale locuitorilor unei unități administrativ-teritoriale.

**Autorități ale administrației publice locale de nivelul întâi** – autorități publice, luate în ansamblu, care sunt constituite și activează pe teritoriul satului (comunei), orașului (municipiului), pentru promovarea intereselor și soluționarea problemelor colectivităților locale.

**Autorități ale administrației publice locale de nivelul al doilea** – autorități publice, luate în ansamblu, care sunt constituite și activează pe teritoriul raionului, municipiului Chișinău, unității teritoriale autonome cu statut juridic special, pentru promovarea intereselor și soluționarea problemelor populației unității administrativ-teritoriale respective.

**I. SINTEZA**

Raportul de audit este destinat:

**Parlamentului și Guvernului Republicii Moldova** – pentru informare, luare de atitudine și utilizarea informațiilor la adoptarea deciziilor/inițiativelor aferente politicilor statului în domeniul veniturilor și cheltuielilor bugetelor locale;

**Adunării Populare și Comitetului Executiv ale UTA Găgăuzia,** ca autorități care aprobă și execută bugetul și gestionează patrimoniul public – pentru informare și utilizarea informațiilor în scopul conformării la prevederile legale;

**societății civile, altor părți interesate.**

Obiectivul prezentei misiuni de audit a constat în evaluarea conformității procesului bugetar și gestionării patrimoniului public de către autoritățile administrației publice locale ale UTA Găgăuzia.

Generalizând constatările și concluziile formulate în procesul de audit, auditul prezintă rezumatul acestora prin prisma neconformităților identificate. Astfel,

* *lipsa în cadrul normativ al Republicii Moldova a prevederilor privind defalcările din impozitele generale de stat și privind transferurile cu destinație generală de la bugetul central al UTA Găgăuzia către bugetul UAT de nivelul I din componența UTA Găgăuzia determină riscul de neasigurare a stabilității financiare a bugetelor locale de nivelul I și poate influența negativ exercitarea atribuțiilor UAT de nivelul I, prevăzute de cadrul normativ* ***(pct.4.1.2.);***
* *au fost identificate unele abateri de la prevederile legale, aferente proceselor de planificare a achizițiilor publice, de calculare a valorii estimate la achiziția lucrărilor de reparație, bunurilor și serviciilor și, respectiv, de organizare a procedurii de achiziție publică* ***(pct.4.2.2.)****;*
* *la achizițiile publice de valoare mică s-a admis divizarea valorii estimate de achiziție pe același tip/gen de marfă cu același agent economic prin adjudecarea mai multor contracte/proceduri în sumă totală de 6035,4 mii lei* ***(pct.4.2.2.)****;*
* *la achiziționarea lucrărilor de reparație a drumurilor și clădirilor nu s-a aplicat principiul valorii estimate cumulative a tuturor obiectelor/loturilor din componența lucrărilor și procedura unică de achiziție prin licitație publică – 76373,6 mii lei* ***(pct.4.2.2.)****;*
* *la efectuarea procurărilor de bunuri, servicii și lucrări, unele entități publice nu au aplicat principiul valorii estimate cumulative a tuturor obiectelor/loturilor din componența achiziției și procedura unică de achiziție, după caz, fie prin cererea ofertelor de prețuri, fie prin licitație publică - 65501,9 mii lei* ***(pct.4.2.2.)****;*
* *la contractarea lucrărilor de reparație,* *zece entități publice nu au asigurat depunerea de către antreprenor a devizului de cheltuieli, întocmit prin metoda de resurse* ***(pct.4.2.2.)****;*
* *la adjudecarea și executarea contractelor de achiziție publică s-au admis cheltuieli neconforme în sumă de 117,2 mii lei* ***(pct.4.2.2.)****;*
* *s-a admis finanțarea lucrărilor de reparație capitală la o instituție din subordinea APC, în sumă de 185,9 mii lei* ***(pct.4.2.3.)****;*
* *s-au admis cheltuieli neregulamentare pentru remunerarea muncii statelor de personal neavizate de Cancelaria de Stat, în sumă de 4979,2 mii lei (Curtea de Conturi a Găgăuziei; Comisia Electorală Centrală a Găgăuziei; Administrațiile dolayurilor Comrat, Ceadâr-Lunga și Vulcănești)*  ***(pct.4.2.4.)****;*
* *APL de nivelul I nu au respectat limitele minime ale normelor calorice și financiare de cheltuieli pentru alimentația copiilor* ***(pct.4.2.5.1.)****;*
* *unele autorități/instituții din UTA Găgăuzia au admis utilizarea de fonduri în alte scopuri decât cele instituționale, în sumă totală de 2559,4 mii lei* ***(pct.4.2.6.)****;*
* *devizele de cheltuieli pentru deservirea delegațiilor și persoanelor oficiale străine și pentru activitățile de organizare a conferințelor, simpozioanelor, festivalurilor etc. se întocmesc în mod arbitrar, în lipsa unor norme aprobate prin care s-ar reglementa limitele de cheltuieli pentru astfel de activități, fapt ce poate genera unele cheltuieli de protocol exagerate* ***(pct.4.2.6.)****;*
* *nu s-a asigurat contabilizarea integrală a patrimoniului gestionat de către IMSP din UTA Găgăuzia, precum și înregistrarea dreptului de proprietate asupra acestuia, în sumă totală de 137966,0 mii lei* ***(pct.4.3.1.)****;*
* *s-a decis repartizarea grâului alimentar din rezerva materială a Găgăuziei în lipsa solicitărilor APL de nivelul I* ***(pct.4.3.2.)****.*

**II. PREZENTARE GENERALĂ**

**2.1. Domeniul de activitate al entității auditate**

UTA Găgăuzia este o unitate teritorială autonomă cu statut special, care de sine stătător, în limitele competențelor sale funcționale, soluționează probleme cu caracter politic, economic și cultural[[1]](#footnote-1).

Administrația publică locală a UTA, care este formată în conformitate cu Legea privind organizarea administrativ-teritorială a Republicii Moldova[[2]](#footnote-2) și activează conform Legii privind administrația publică locală[[3]](#footnote-3), Legii privind statutul juridic special al Găgăuziei (Gagauz-Yeri)[[4]](#footnote-4) și legilor locale, administrează, pe propria răspundere, resursele financiare și nefinanciare, precum și drepturile patrimoniale în interesul populației locale.

Pornind de la domeniile de activitate ale APL, stabilite prin Legea nr.435-XVI din 28.12.2006[[5]](#footnote-5), competențele și responsabilitățile APL sunt divizate în două niveluri: nivelul I – competențele autorităților publice care sunt constituite și activează pe teritoriul orașului, comunei sau satului, pentru promovarea intereselor și soluționarea problemelor colectivităților locale; nivelul II – competențele autorităților publice care sunt constituite și activează pe teritoriul UTA, pentru promovarea intereselor și soluționarea problemelor populației UTA.

Conform Legii UTA Găgăuzia (Gagauz-Yeri) privind sistemul bugetar și procesul bugetar[[6]](#footnote-6), bugetul UTA include: bugetul general (central); bugetele dolayurilor Comrat, Ceadâr-Lunga și Vulcănești; bugetul municipiilor Comrat și Ceadâr-Lunga; bugetul orașului Vulcănești și 23 de bugete ale satelor (comunelor).

Elaborarea și executarea bugetului central și a bugetelor dolayurilor se efectuează de către Comitetul Executiv al UTA Găgăuzia, iar examinarea și aprobarea acestora – de către Adunarea Populară a Găgăuziei; a bugetelor locale ale satelor (comunelor), orașelor și municipiilor – de către organele publice locale corespunzătoare. Responsabilitatea pentru executarea bugetelor respective este pusă în sarcina Comitetului Executiv al UTA Găgăuzia și a organelor publice locale.

Subiecții prin care UAT își realizează autonomia locală sunt Adunarea Populară a Găgăuziei, Guvernatorul (Bașkanul), Comitetul Executiv al Găgăuziei, responsabili de elaborarea și executarea bugetului Găgăuziei și de gestiunea patrimoniului public. Astfel,

1. ***Adunarea Populară*** este autoritatea reprezentativă a Găgăuziei, învestită cu dreptul de a adopta acte normative, în limita competențelor sale;

***2. Guvernatorul (Bașkanul)*** este persoana oficială supremă a Găgăuziei, căruia i se subordonează toate autoritățile administrației publice ale Găgăuziei; exercită conducerea activității autorităților administrației publice și poartă răspundere pentru exercitarea atribuțiilor stabilite prin lege;

***3. Comitetul Executiv al Găgăuziei*** – organ executiv permanent al Găgăuziei, execută și respectă legile Republicii Moldova și actele normative ale Adunării Populare; elaborează și prezintă bugetul Găgăuziei spre aprobare Adunării Populare, fiind responsabil de executarea acestuia; exercită și alte atribuții și competențe prevăzute prin actele normative;

***4. Executorii (ordonatorii) secundari de buget*** (conducătorii instituțiilor) sunt responsabili de elaborarea proiectului de buget, de oportunitatea și legalitatea angajării și utilizării alocațiilor bugetare în limita și cu destinația aprobate în buget, de integritatea bunurilor aflate în administrare.

**2.2. Patrimoniul și bugetul gestionate**

La data de 01.01.2021, valoarea totală a activelor gestionate de către Comitetul Executiv al Găgăuziei (bugetul central) a constituit 589501,1 mii lei, fiind în creștere cu 24354,4 mii lei comparativ cu soldul activelor înregistrate la situația din 01.01.2020 (565146,7 mii lei). Activele nefinanciare reprezintă circa 61,4 % din valoarea totală a activelor, iar activele financiare – 38,6 %. Analiza bilanțului contabil al Comitetului Executiv al Găgăuziei (bugetul central) se prezintă în **Anexa nr.1** la prezentul Raport.

Bugetul UTA Găgăuzia pentru anul 2020 a fost aprobat în baza Legii UTA Găgăuzia nr.48 din 17.12.2019[[7]](#footnote-7) și a fost executat la partea de venituri în sumă de 815040,8 mii lei, iar la partea de cheltuieli – în sumă de 796235,5 mii lei.

***Venituri și cheltuieli***

***(mii lei)***

|  |  |  |  |  |
| --- | --- | --- | --- | --- |
| ***Cod*** | ***Indicatorul*** | ***Anul 2018*** | ***Anul 2019*** | ***Anul 2020*** |
|  | ***Venituri*** | ***737537,3*** | ***833580,7*** | ***815040,8*** |
| *110* | *Impozite și taxe* | *261043,4* | *241602,2* | *228496,9* |
| *130* | *Granturi primite* | *4090,7* | *26737,6* | *2580,6* |
| *140* | *Alte venituri* | *64025,3* | *24510,4* | *19916,6* |
| *190* | *Transferuri primite în cadrul bugetului public* | *408378,1* | *540730,4* | *564046,7* |
|  | ***Cheltuieli*** | ***747763,1*** | ***788087,2*** | ***796235,5*** |
| *210* | *Cheltuieli de personal* | *220980,3* | *281647,1* | *319707,6* |
| *220* | *Bunuri și servicii* | *75087,6* | *79532,5* | *62276,4* |
| *230* | *Cheltuieli privind deprecierea activelor* | *19197,8* | *19092,8* | *19061,8* |
| *240* | *Dobânzi* | *253,9* | *123,0* | *338,5* |
| *250* | *Subsidii* | *22009,8* | *29982,2* | *23946,7* |
| *270* | *Prestații sociale* | *21942,5* | *46283,6* | *52550,9* |
| *280* | *Alte cheltuieli* | *75930,6* | *32730,0* | *29456,9* |
| *290* | *Transferuri acordate în cadrul bugetului public național* | *312360,8* | *298696,0* | *288896,7* |
|  | *Rezultatul din anul curent* | *-10225,6* | *45493,5* | *18805,3* |

***Sursă:*** *Date extrase din Raportul consolidat al Comitetului Executiv privind veniturile și cheltuielile (forma FD 042).*

**III. SFERA ȘI ABORDAREA AUDITULUI**

**3.1. Mandatul legal și scopul auditului**

Misiunea de audit a fost desfășurată în temeiul prevederilor art.31 și art.32 din Legea privind organizarea și funcționarea Curții de Conturi a Republicii Moldova[[8]](#footnote-8) și în conformitate cu Programul activității de audit a Curții de Conturi[[9]](#footnote-9), având drept scop evaluarea conformității procesului bugetar și gestionării patrimoniului public la UTA Găgăuzia (bugetul central) în anii 2018-2020, în raport cu criteriile regulamentare de ordin legal.

În contextul realizării scopului misiunii de audit, au fost determinate următoarele obiective specifice:

* **Obiectivul I: Au fost stabilite principii clare de repartizare a veniturilor UTA Găgăuzia între bugetul central și bugetele locale de nivelul I?**
* **Obiectivul II: A justificat UTA angajarea și gestionarea cheltuielilor potrivit cadrului regulator?**
* **Obiectivul III: A înregistrat, a administrat și a gestionat UTA în modul corespunzător patrimoniul public?**

**3.2**. **Abordarea auditului**

Activitățile de audit au fost ghidate de Standardele Internaționale ale Instituțiilor Supreme de Audit (ISSAI 100, ISSAI 400, precum și ISSAI 4000)[[10]](#footnote-10).

Auditul a constat din acțiuni de colectare a probelor la fața locului și la distanță în cadrul Comitetului Executiv al Găgăuziei, autorităților și instituțiilor din subordine, prin observări la fața locului, intervievări, confirmări. Auditul la distanță a fost condiționat de restricțiile impuse de situația de urgență epidemiologică stabilită. Abordarea auditului s-a bazat pe riscuri, testările fiind aplicate pentru evaluarea domeniilor de audit semnificative. Informația de rigoare cu privire la sfera și abordarea auditului se prezintă în **Anexa nr.2** la Raportul de audit.

**3.3**. **Criteriile de audit**

Drept surse de criterii au fost utilizate actele legislative și normative aferente tematicii misiunii de audit, specificate în **Anexa nr. 3** la Raportul de audit.

**3.4**. **Responsabilitatea auditorului într-un audit de conformitate**

***Responsabilitatea echipei de audit*** a constat în colectarea unor probe de audit suficiente, pertinente și fiabile, care ar permite susținerea și justificarea constatărilor și concluziilor de audit referitor la conformitatea procesului bugetar și gestionării patrimoniului public de către UTA Găgăuzia în perioada anilor 2018 - 2020.

Auditorii au fost independenți față de entitățile în cadrul cărora au colectat probele de audit și și-au îndeplinit responsabilitățile de etică în conformitate cu cerințele Codului etic al Curții de Conturi[[11]](#footnote-11). Probele de audit obținute sunt suficiente și adecvate spre a furniza o bază pentru formularea concluziilor în cadrul prezentei misiuni de audit. Auditorul nu este responsabil de prevenirea faptelor de fraudă și eroare.

**IV. CONSTATĂRI**

## Obiectivul I: Au fost stabilite principii clare de repartizare a veniturilor UTA Găgăuzia între bugetul central și bugetele locale de nivelul I?

***Lipsa în cadrul normativ al Republicii Moldova a prevederilor privind defalcările din impozitele generale de stat și privind transferurile cu destinație generală de la bugetul central al UTA Găgăuzia către bugetul UAT de nivelul I din componența UTA Găgăuzia determină riscul de neasigurare a stabilității financiare a bugetelor locale de nivelul I și poate influența negativ exercitarea atribuțiilor UAT de nivelul I, prevăzute de cadrul normativ.***

**4.1.1. Veniturile Comitetului Executiv al UTA Găgăuzia (bugetul central)**

Potrivit prevederilor actelor normative în vigoare[[12]](#footnote-12), veniturile bugetului central al unității teritoriale autonome cu statut juridic special se formează din: **1)** **venituri generale[[13]](#footnote-13); 2) venituri colectate;** **3) granturi pentru proiecte finanțate din surse externe.**

***Veniturile executate ale Comitetului Executiv (bugetul central) în perioada anilor 2016-2020***

***(mii lei)***

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ***Cod*** | ***Indicatorul*** | ***Anul 2016*** | | ***Anul 2017*** | | ***Anul 2018*** | | ***Anul 2019*** | | | ***Anul 2020*** | | |
| ***Suma*** | ***Ponderea, %*** | ***Suma*** | ***Ponderea, %*** | ***Suma*** | ***Ponderea, %*** | | ***Suma*** | ***Ponderea, %*** | | ***Suma*** | ***Ponderea, %*** | |
|  | ***Venituri*** | ***503377,8*** | ***100*** | ***646176,6*** | ***100*** | ***682683,8*** | ***100*** | | ***815622,7*** | ***100*** | | ***798048,0*** | ***100*** | |
| *110* | *Impozite și taxe* | *154415,1* | *30,7* | *217292,8* | *33,6* | *261043,4* | *38,2* | | *241602,2* | *29,6* | | *228496,9* | *28,6* | |
| *130* | *Granturi primite* |  |  |  |  | *4090,7* | *0,6* | | *26737,7* | *3,3* | | *2580,6* | *0,3* | |
| *140* | *Alte venituri* | *5490,0* | *1,1* | *45907,0* | *7,1* | *9171,6* | *1,3* | | *6552,4* | *0,8* | | *2923,8* | *0,4* | |
| *190* | *Transferuri primite, inclusiv:* | *343472,7* | *68,2* | *382976,8* | *59,3* | *408378,1* | *59,9* | | *540730,4* | *66,3* | | *564046,7* | *70,7* | |
|  | *TDS* | *335102,7* |  | *382534,9* |  | *407769,0* |  | | *498286,2* |  | | *555454,3* |  | |
|  | *TDG* | *8370,0* |  | *441,9* |  | *609,1* |  | | *42444,2* |  | | *8592,4* |  | |

***Sursă:*** Rapoartele privind fluxul mijloacelor bănești (formularul FD-043) ale Comitetului Executiv al UTA Găgăuzia pentru anii 2016, 2017, 2018, 2019 și 2020.

Datele din tabel denotă că sursa principală de venituri ale ***bugetului central al UTA Găgăuzia*** rămâne a fi transferurile primite din bugetul de stat, care, în perioada auditată, sunt în creștere continuă - de la **59,9%** (în a.2018) până la **70,7%** (în a.2020), urmate de *veniturile din impozite și taxe*, care, în aceeași perioadă, sunt în descreștere – de la **38,2%** (în a.2018) până la **28,6%** (în a.2020).

Potrivit cadrului normativ[[14]](#footnote-14), pentru UTA Găgăuzia, în perioada anilor 2019 și 2020, au fost aprobate transferuri de la bugetul de stat pentru întreținerea instituțiilor de învățământ, a școlilor sportive, infrastructura drumurilor etc., în sumă de **546732,1 mii lei** și, respectiv, de **568161,0 mii lei,** dar s-au executat în sumă de **540304,8 mii lei** (din care, soldul TDS nerepartizate/neutilizate, rămase la situația din 31.12.2019, constituie **2486,0 mii lei** (**2375,8 mii lei** – la contul Comitetului Executiv (bugetul central), și **110,1 mii lei** - la conturile APL de nivelul I)) și, respectiv, în sumă de **548456,8 mii lei** (din care, soldul TDS nerepartizate/neutilizate, rămase la situația din 31.12.2020, constituie **4554,6 mii lei** (**4134,7 mii lei** – la contul Comitetului Executiv (bugetul central), și **419,9 mii lei** - la conturile APL de nivelul I)). Suma transferurilor cu destinație specială neutilizate de la bugetul de stat, vis-a-vis de cele aprobate, constituie: în anul 2019 – **3932,3 mii lei**, și în anul 2020 – **15149,6 mii lei**. Pe parcursul anului 2020, Comitetul Executiv a repartizat TDS în sumă de **2375,8 mii lei,** din soldul înregistrat la 31.12.2019, către APL de nivelul I.

Deși cadrul normativ în vigoare[[15]](#footnote-15) nu prevede pentru unitatea teritorială autonomă cu statut juridic special transferuri cu destinație generală, în baza prevederilor legilor bugetare anuale, în anul 2019, în scopul acoperirii parțiale a cheltuielilor pentru implementarea prevederilor Legii nr. 270/2018 privind sistemul unitar de salarizare în sectorul bugetar, au fost acordate acesteia TDG în sumă de **42444,2 mii lei**, din care: **25353,7 mii lei** – TDS pentru învățământul general, școli sportive, servicii sociale, și **17090,5 mii lei** – pentru alte cheltuieli cu caracter general. În anul 2020, s-au alocat UTA Găgăuzia TDG în sumă de **8592,4 mii lei** (repartizate de către MF pe UAT de nivelul I), și bugetului central – suma de **3124,1 mii lei** (alocații precizate în fondul de rezervă). Potrivit scrisorii MF, aceste alocații au fost atribuite în scopul compensării veniturilor ratate de bugetele locale, în special din impozitul pe veniturile persoanelor fizice, însă analiza încasărilor la bugetul UAT din UTA Găgăuzia denotă că acestea, în perioada anilor 2018-2020, sunt în creștere.

Potrivit cadrului normativ[[16]](#footnote-16) în vigoare, în bugetul UTA Găgăuzia se încasează 100% din impozitul pe venitul persoanelor fizice și juridice, TVA și accize. De exemplu, în anul 2020, în bugetul UTA Găgăuzia s-au încasat: impozitul pe venitul persoanelor fizice – 115113,4 mii lei, impozitul pe venitul persoanelor juridice - **89743,1 mii lei,** TVA – **83760,7 mii lei,** și accize – **3073,4 mii lei**. În același timp, restituirile impozitului pe venitul persoanelor fizice, TVA și accize, colectate pe teritoriul UTA Găgăuzia, se efectuează din veniturile bugetului de stat, care în anul 2020 au constituit: restituirea impozitului pe venit **– 3184,9 mii lei,** TVA – **117381,6 mii lei,** și accize – **123,0 mii lei.**

**4.1.2. Veniturile alocate din bugetul central al UTA Găgăuzia către UAT de nivelul I din UTA Găgăuzia**

Potrivit prevederilor actelor normative în vigoare[[17]](#footnote-17), veniturile bugetelor satelor (comunelor), orașelor (municipiilor, cu excepția municipiilor Bălți și Chișinău) se formează din: 1) venituri generale[[18]](#footnote-18); 2) venituri colectate; 3) granturi pentru proiecte finanțate din surse externe. Totuși, cadrul normativ în vigoare[[19]](#footnote-19) nu prevede modalitatea de repartizare a veniturilor generale, încasate în bugetul central al UTA Găgăuzia, către bugetele UAT de nivelul I. Legiuitorul a lăsat la discreția autorității reprezentative și deliberative a UTA Găgăuzia (Adunarea Populară și Comitetul Executiv) să decidă acordarea sau neacordarea defalcărilor de la impozitele și taxele de stat, precum și a transferurilor de la bugetul central. În baza deciziilor autorității reprezentative și deliberative a unității teritoriale autonome cu statut juridic special, veniturile bugetelor satelor (comunelor) și ale orașelor (municipiilor) din componența unității teritoriale autonome cu statut juridic special pot include defalcări de la impozitele și taxele de stat, lăsate prin lege la dispoziția bugetului central al unității teritoriale autonome cu statut juridic special, precum și transferuri de la bugetul central al unității teritoriale autonome cu statut juridic special. Totodată, art.3 alin.(2) din Legea privind administrația publică locală nr.436-XVI din 28.12.2006 prevede că autoritățile administrației publice locale beneficiază de autonomie decizională, organizațională, gestionară și financiară, au dreptul la inițiativă în tot ceea ce privește administrarea treburilor publice locale, exercitându-și, în condițiile legii, autoritatea în limitele teritoriului administrat.

Potrivit datelor preluate din sistemul informațional al SFS, în anii 2019 și 2020, veniturile încasate din impozitele și taxele colectate pe teritoriul UTA Găgăuzia au constituit sumele de **359277,2 mii lei** și, respectiv, **359039,4 mii lei.** O analiză detaliată în acest sens este prezentată în **Anexa nr.4** la Raportul de audit*.*

Potrivit actelor normative ale UTA Găgăuzia, APL de nivelul I beneficiază de transferuri cu destinație generală (TDG) și de transferuri cu destinație specială (TDS), alocate din veniturile rămase la dispoziția bugetului central. TDG alocate din bugetul central către APL de nivelul I în anul 2019 și în anul 2020 au constituit, respectiv, **20533,3 mii lei** și **14690,7 mii lei**. O analiză detaliată în acest context este prezentată în **Anexa nr.5**la Raportul de audit.

Pe lângă TDG, APL de nivelul I beneficiază de la bugetul central al UTA Găgăuzia și de TDS, pentru realizarea unor proiecte aprobate de către autoritatea deliberativă și autoritatea executivă ale UTA Găgăuzia, fiind create: fondul de restituire a contribuției; fondul generație sănătoasă; fondul salvarea limbii găgăuze; compensarea plății părinților pentru alimentarea copiilor în instituțiile preșcolare de învățământ etc., care în anii 2019 și 2020 au constituit **42804,0 mii lei** și, respectiv, **40160,3 mii lei**. O analiză detaliată în acest sens este prezentată în **Anexa nr.6**și **Anexa 6.1.**la Raportul de audit*.*

## **Obiectivul II: A justificat UTA angajarea și gestionarea cheltuielilor potrivit cadrului regulator?**

Evaluarea managementului financiar al executării cheltuielilor bugetului UTA, prin prisma respectării cadrului regulator, denotă că acest domeniu a fost afectat de unele nereguli și abateri de la normele legale, exprimate prin: utilizarea unor fonduri și programe care dublează programele similare finanțate din bugetul de stat și BASS; divizarea achizițiilor prin mai multe contracte sau proceduri aplicate pentru același gen sau grup/lot de marfă; suportarea unor cheltuieli neconforme la executarea contractelor de achiziție și salarizarea unor categorii de personal; nerespectarea limitelor minime ale normelor calorice și financiare de cheltuieli pentru alimentația copiilor; utilizarea de fonduri în alte scopuri decât cele instituționale; lipsa unor norme aprobate prin care s-ar reglementa limitele de cheltuieli pentru deservirea delegațiilor și persoanelor oficiale străine și pentru activitățile de organizare a conferințelor, simpozioanelor, festivalurilor etc.

Cele menționate sunt efectul unui control intern managerial insuficient și, respectiv, al neimplementării corespunzătoare a prevederilor Legii nr.229 din 23.09.2010, care prevede sporirea responsabilităților manageriale la gestionarea conformă a resurselor publice.

**4.2.1. Executarea cheltuielilor aferente programelor și fondurilor aprobate**

Autoritățile deliberativă și executivă ale Găgăuziei, prin actele lor normative, au instituit 24 de fonduri și programe[[20]](#footnote-20), alocațiile pentru implementarea cărora sunt aprobate anual în bugetul central al Găgăuziei, pentru care nu s-au respectat principiile de bună guvernare și pentru care nu se justifică performanţa realizată/asumată în cadrul programelor aprobate, ceea ce nu corespunde prevederilor art.11 și art.51 din Legea finanțelor publice și responsabilității bugetar-fiscale nr.181/25.07.2014. Astfel, în perioada anilor 2019-2020 au fost precizate alocații în sumă totală de **271 237,3 mii lei** (din care: în a.2019 – 123 987,0 mii lei, și în a.2020 – 147 250,3 mii lei), dar s-a executat suma de **170467,5 mii lei** (în a.2019 – 92871,1 mii lei, și în a.2020 – 77596,4 mii lei), sau cu **100769,8** mii lei mai puțin, fapt ce denotă o prognozare defectuoasă a necesităților financiare pentru realizarea acestor programe. De exemplu:

* Adunarea Populară, prin Hotărârea sa, a aprobat Programa „Satul găgăuz iluminat pentru anii 2018-2027”, prin care stabilește susținerea financiară pentru asigurarea iluminatului stradal reieșind din calculul de 5 lei per locuitor. În anul 2019, fără a fi monitorizat consumul efectiv al energiei electrice la iluminatul stradal, s-au alocat fiecărei UAT de nivelul I mijloace financiare în baza calculului stabilit prin actele normative ale Adunării Populare (5 lei/per locuitor), pentru anul 2020 – s-a decis alocarea mijloacelor financiare reieșind din calculul de 8 lei/per locuitor, fără un careva temei pentru această majorare. Comitetul Executiv a decis monitorizarea consumului de energie electrică, mijloacele financiare fiind alocate în baza datelor contorului. Cu toate că a fost majorat normativul, cheltuielile totale în anul 2020 s-au diminuat cu 50% față de cele din anul 2019. Astfel, în perioada anilor 2019 – 2020, pentru realizarea acestui program, au fost cheltuite **11971,3 mii lei** (**8120,0 mii lei** – în a.2019, și **3851,3 mii lei** – în a.2020).
* Potrivit prevederilor art.3 alin.(1) din Legea nr. 344-XIII din 23.12.1994[[21]](#footnote-21), limba găgăuză este una dintre limbile oficiale ale UTA Găgăuzia. Adunarea Populară a adoptat legea despre lărgirea ariei de utilizare a limbii găgăuze[[22]](#footnote-22), prin care s-a creat un fond privind salvarea limbii găgăuze, în mărime de **nu mai puțin de 2%** din suma veniturilor proprii ale bugetului central. Obiectivele acestui program sunt: crearea unei baze normativ-legale în limba găgăuză; crearea unui mediu lingvistic favorabil și asigurarea comunicării în domeniile vieții sociale; îmbunătățirea și popularizarea vorbirii limbii găgăuze în activitatea autorităților/instituțiilor publice din UTA. Totuși, în perioada anilor 2019-2020, din acest fond au fost alocate mijloace financiare în sumă totală de **4812,6 mii lei**[[23]](#footnote-23), cares-au utilizat în scopul majorării salariului angajaților unei instituții teatrale din UTA Găgăuzia,[[24]](#footnote-24) astfel favorizându-i pe aceștia, vis-a-vis de colegii din altă instituție teatrală din UTA Găgăuzia[[25]](#footnote-25), cu suma de **878,6 mii lei**, prin acordarea unui spor la salariu în mărime de 100% din salariul de funcție[[26]](#footnote-26); procurarea a două unități de transport pentru 2 teatre, în valoare totală de **2070,0 mii lei**, etc. Cele menționate denotă faptul că mijloacele din acest fond nu sunt utilizate pentru obținerea obiectivelor stabilite prin lege, nefiind asigurate careva măsuri pentru crearea bazei normativ-legale în limba găgăuză, popularizarea vorbirii limbii găgăuze în instituțiile/autoritățile publice etc.
* **Comitetul Executiv subvenționează agenții economici fără a ține cont de prevederile cadrului normativ în vigoare.** Potrivit prevederilor art.1 alin.(1) din Legea nr. 246 din 23.11.2017 cu privire la întreprinderea de stat și întreprinderea municipală, întreprinderea de stat este persoana juridică care desfășoară activitate de întreprinzător în baza bunurilor proprietate de stat transmise ei în administrare și/sau ca aport în capitalul social și în baza proprietății obținute de aceasta în rezultatul activității economico-financiare. Însă, potrivit prevederilor Ordinului ministrului finanțelor nr.216/2015, subvențiile se achită entităților producătoare sau prestatoare de servicii, cu scopul de a influența procesul de producere sau prețurile de livrare. Subvențiile includ transferurile pentru compensarea pierderilor suportate în procesul de producție sau prestare a serviciilor, ca rezultat al menținerii prețurilor la un nivel mai jos de costuri atunci când politicile economice și sociale au fost stabilite de stat, pentru compensarea parțială a contribuțiilor de asigurări sociale de stat obligatorii, pentru procurarea utilajului și materiei prime, pentru compensarea diferenței de preț sau tarif la serviciile producătorilor sau prestatorilor de servicii, efectuată în folosul tuturor cetățenilor. În UTA Găgăuzia își desfășoară activitatea Î.S. Ferma de creștere a cailor de rasă „AT-Prolin”, al cărei fondator este Direcția Generală Complexul Agroindustrial. Probele de audit denotă că aceasta, în perioada auditată, este întreținută totalmente din mijloace bugetare, alocate sub formă de subvenții de la bugetul central al Găgăuziei, care însumează **3294,8 mii lei**[[27]](#footnote-27).

**4.2.2. Managementul achizițiilor publice din cadrul entităților auditate, aferent procesului de planificare a achizițiilor publice, de calculare a valorii estimate de achiziție a bunurilor, serviciilor și lucrărilor și, respectiv, de organizare a procedurii de achiziție publică, este unul necorespunzător și necesită îmbunătățiri esențiale. Aprobarea nesistemică a alocațiilor bugetare anuale pentru instituțiile și autoritățile publice din cadrul UTA Găgăuzia, cu modificarea/precizarea lor pe parcursul anului și alocarea suplimentară de resurse financiare[[28]](#footnote-28), subminează activitatea de achiziții publice, și anume: planificarea achizițiilor; impunerea divizării forțate a achizițiilor prin mai multe contracte sau proceduri aplicate pentru același gen sau grup/lot de marfă.**

**În acest context, auditul menționează că unele achiziții publice au fost efectuate de către entitățile auditate cu abateri de la legislația în vigoare, care se exprimă prin:**

**•** *planificarea și realizarea defectuoasă a procedurilor de achiziții publice*

* Actele normative[[29]](#footnote-29) în vigoare prevăd că *contractul de achiziții publice se încheie conform procedurilor de achiziție publică prevăzute de lege, pentru întreaga sumă atribuită unei achiziții pe an, în temeiul planului de achiziție și în limita alocațiilor aprobate; în cazul în care autoritatea contractantă își propune să achiziționeze bunuri sau servicii similare, dar defalcate pe loturi a căror achiziționare face obiectul unor contracte distincte, valoarea estimată se consideră a fi valoarea cumulată a tuturor loturilor; în cazul în care o lucrare permite execuția pe obiecte/loturi pentru care autoritatea contractantă își propune să atribuie, unuia sau mai multor executanți, contracte distincte de achiziții publice de lucrări, valoarea estimată trebuie determinată avându-se în vedere valoarea cumulată a tuturor obiectelor/loturilor care intră în componența lucrării respective;* *autoritatea contractantă nu are dreptul să utilizeze metode de calcul al valorii estimate a achiziției cu scopul de a evita aplicarea procedurilor de atribuire prevăzute de lege; contractul de achiziție publică de valoare mică se încheie, conform prevederilor regulamentare, pentru întreaga sumă atribuită acestui contract pe an.* Probele de audit denotă că în perioada auditată, la contractarea bunurilor/lucrărilor/serviciilor, unele instituții din subordinea Comitetului Executiv al Găgăuziei, nu în toate cazurile, au ținut cont de prevederile menționate și au admis divizarea achiziției de valoare mică pe același tip/gen de marfă/lucrare/serviciu prin adjudecarea mai multor contracte cu unul și același agent economic sau prin aplicarea mai multor proceduri de achiziție pentru același grup/lot de marfă sau lucrare. Astfel,
* Cu abatere de la prevederile actelor normative[[30]](#footnote-30), unele instituții din subordinea Comitetului Executiv al Găgăuziei, la achiziționarea unuia și aceluiași tip/gen de marfă, au admis încheierea mai multor contracte de achiziție publică de valoare mică cu acelașiagent economic, în sumă totală de **6035,4 mii lei** (valoarea estimată, fără TVA)[[31]](#footnote-31) , din care: în anul 2018 – *2142,4 mii lei*; în anul 2019 – *1903,3 mii lei,* și în anul 2020 – *1989,7 mii lei[[32]](#footnote-32)*.
* ***Direcția Generală Construcții și Infrastructură***, *în anul 2018 și anul 2020*, la achiziționarea lucrărilor de reparație și întreținere a drumurilor de interes raional și a clădirilor, nu a ținut cont de prevederile actelor normative sus-menționate și a admis: contractarea în anul 2020 a lucrărilor de reparație și întreținere a drumurilor în sumă totală de **24341,0 mii lei** (inclusiv TVA), cu unul și același antreprenor, în baza a 2 proceduri de licitație publică separate, în sumă de *21356,3 mii lei și de 2984,7 mii lei*;contractarea în anul 2018 a lucrărilor de reparație și întreținere a drumurilor în sumă totală de **28696,3 mii lei** (inclusiv TVA), cu 2 antreprenori, în baza a 2 proceduri de licitație publică separate, în sumă de 8881,6 mii lei și de 19814,7 mii lei (anul 2018); divizarea valorii estimate a lucrărilor de reparație capitală a clădirilor, în sumă totală de **23336,3 mii lei** (inclusiv TVA), prin 9 proceduri de licitație publică separate (cu 7 antreprenori), nefiind aplicate principiul valorii estimate cumulative a tuturor obiectelor/ loturilor din componența lucrărilor și procedura unică de achiziție prin licitație publică.
* La efectuarea procurărilor de bunuri, servicii și lucrări, unele entități publice din cadrul UTA Găgăuzia nu au asigurat executarea conformă a unor prevederi legale în domeniul achizițiilor publice, nefiind aplicate principiul valorii estimate cumulative a tuturor obiectelor/loturilor din componența achiziției și procedura unică de achiziție, după caz, fie prin cererea ofertelor de prețuri, fie prin licitație publică, și au admis divizarea valorii estimate a achizițiilor prin mai multe proceduri de achiziție separate (de valoare mică, cererea ofertelor de prețuri, licitație publică[[33]](#footnote-33)), în sumă totală de **65501,9 mii lei** (fără TVA), din care: *în anul 2018 – 18127,6 mii lei; în anul 2019 – 36796,3 mii lei, și în anul 2020 – 10578,0 mii lei*[[34]](#footnote-34). Analiza detaliată în acest sens este prezentată în **Anexa nr. 8**la Raportul de audit.
* Actele normative[[35]](#footnote-35) stabilesc că, începând cu 1 ianuarie 2003, întocmirea documentației de deviz pentru obiectivele de construcții se va efectua prin metoda de resurse, conform codului practic CP L.01.01-2001 "Instrucțiuni privind întocmirea devizelor pentru lucrările de construcții-montaj prin metoda de resurse", utilizând noile norme de deviz pentru lucrările de construcții-montaj și reparații la construcții. Însă, zece entități publice[[36]](#footnote-36), la contractarea lucrărilor de reparație și acceptarea ofertei în cadrul procedurii de achiziție în sumă totală de 742,3 mii lei, nu a asigurat depunerea de către antreprenor a devizului de cheltuieli întocmit prin metoda de resurse, acesta fiind obligatoriu. Efectiv, ofertantul a depus prețul pentru executarea lucrărilor, nefiind descrise următoarele costuri: manopera; materialele utilizate; utilajele folosite; asigurarea socială și medicală; transportul materialelor; cheltuielile de regie și beneficiul de deviz.
* *executarea contractelor de achiziție publică*
* Nerespectând prevederile actelor normative[[37]](#footnote-37), la adjudecarea unor contracte de achiziție publică pentru lucrările de reparație, grupul de lucru din cadrul a 6 entități publice[[38]](#footnote-38) a admis aplicarea majorată, în costurile de deviz, a cotei de asigurare socială în mărime de 23% vis-a-vis de cea aprobată prin Legea nr. 489-XIV din 08.07.1999, ceea ce a condiționat generarea cheltuielilor neregulamentare în sumă totală de **34,7 mii lei***[[39]](#footnote-39)*.
* La adjudecarea unor devize de cheltuieli pentru lucrările de reparație, în anul 2020, grupul de lucru din cadrul a 4 entități publice a admis aplicarea la valoarea de deviz a unor costuri neregulamentare - cheltuieli pentru elaborarea de documente[[40]](#footnote-40), cheltuieli pentru transportarea materialelor[[41]](#footnote-41) și cheltuieli pentru supravegherea tehnică[[42]](#footnote-42), astfel generând cheltuieli neregulamentare în sumă de **25,4 mii lei**.
* Unele autorități contractante, la perfectarea unor acte de recepție pentru lucrările de întreținere și reparație a drumurilor locale[[43]](#footnote-43) și de reparație a clădirilor[[44]](#footnote-44), au acceptat cote majorate la unele tipuri de cheltuieli, cum ar fi - cheltuielile de regie, pentru transportarea materialelor, de depozitare și beneficiului de deviz, în raport cu devizele-ofertă, astfel generând cheltuieli neconforme în sumă totală de **36,9 mii lei**[[45]](#footnote-45).
* La perfectarea unui act de recepție pentru lucrările de întreținere a drumurilor pe timp de iarnă[[46]](#footnote-46), lucrarea RpDE20A „Informații operative privind starea drumurilor publice pe timp de iarnă” (140 de ore[[47]](#footnote-47)) a fost majorată în raport cu devizul-ofertă de cheltuieli contractat (113 ore), admițându-se în anul 2019 cheltuieli neconforme la executarea contractului în sumă de **10,7 mii lei**.
* Trei entități publice, la semnarea actelor de recepție a lucrărilor executate, nu au determinat și nu au confirmat conținutul efectiv al lucrărilor neprevăzute executate[[48]](#footnote-48) (cantitatea/volumul, valoarea pentru o unitate de lucrare)[[49]](#footnote-49), fiind admise cheltuieli neîntemeiate și neconforme[[50]](#footnote-50) în sumă totală de **9,5 mii lei**[[51]](#footnote-51).

**4.2.3. Comitetul Executiv a finanțat, în anul 2018, unele lucrări de reparație capitală la o instituție din subordinea APC, a cărei finanțare se efectuează de la bugetul de stat.**

Deși finanțarea instituțiilor din subordinea APC nu ține de competența UTA Găgăuzia[[52]](#footnote-52), în anul 2018, din bugetul central al Găgăuziei au fost suportate cheltuieli în sumă de **185,9 mii lei** pentru lucrări de reparație capitală a clădirii (acoperișul) Direcției Situații Excepționale (inclusiv supravegherea tehnică – 2,4 mii lei), al cărei fondator este Ministerul Afacerilor Interne. Autoritățile UTA Găgăuzia nu au asigurat transmiterea către Inspectoratul General pentru Situații de Urgență a valorii lucrărilor executate, pentru a fi reflectate la majorarea valorii clădirii[[53]](#footnote-53).

**4.2.4.  *Neavizarea de către Cancelaria de Stat a statelor de personal[[54]](#footnote-54) ale unor instituții create neconform[[55]](#footnote-55) de către autoritățile deliberativă și executivă ale UTA Găgăuzia (Curtea de Conturi a Găgăuziei, Comisia Electorală Centrală a Găgăuziei; administrațiile dolayurilor Comrat, Ceadâr-Lunga și Vulcănești) generează cheltuieli neregulamentare pentru remunerarea muncii, care în anul 2019 au constituit 2210,2 mii lei, iar în anul 2020 – 2769,0 mii lei (în total - 4979,2 mii lei). De menționat că, potrivit prevederilor art.25 alin.(4) din Legea nr.270/2018 privind sistemul unitar de salarizare în sectorul bugetar, în cazul în care funcția deținută în luna anterioară intrării în vigoare a prezentei legi nu se regăsește în anexele la lege, încadrarea persoanei se va face prin asimilarea funcției anterior deținute cu una dintre funcțiile din anexele menționate.*** Astfel,

* Adunarea Populară a Găgăuziei a creat, prin Legea UTA Găgăuzia nr.12-XI/I din 28.06.1996[[56]](#footnote-56)*,* *Curtea de Conturi* a Găgăuziei[[57]](#footnote-57), ceea ce contravine prevederilor art.133 din Constituția și actele normative ale Republicii Moldova, care nu prevăd *Curtea de Conturi* pentru *UTA Găgăuzia* și,respectiv, nici reglementări privind remunerarea muncii pentru angajații acesteia. Angajații acestei instituți sunt remunerați la nivelul autorităților publice autonome[[58]](#footnote-58). Faptul că statele de personal nu sunt avizate de către Cancelaria de Stat, nici Ministerul Finanțelor nu înregistrează statele de personal ale acestei instituții, ceea ce condiționează generarea cheltuielilor neregulamentare pentru remunerarea muncii angajaților, care în perioada anilor 2019-2020 au constituit **1499,2 mii lei**[[59]](#footnote-59), inclusiv contribuții obligatorii - 298,8 mii lei, fondul anual de remunerare, în această perioadă, constituind **1975,6 mii lei**, inclusiv contribuții obligatorii - 426,1 mii lei (a.2019 – 922,4 mii lei; a.2020 – 1053,2 mii lei). Dacă instituția dată ar fi fost clasificată ca un „serviciu de audit intern”, aceasta ar fi economisit mijloace bănești pentru remunerarea muncii angajaților, în perioada anilor 2019 și 2020, de circa **378,5 mii lei**[[60]](#footnote-60) (inclusiv contribuții obligatorii - în sumă de 81,6 mii lei). Analiza detaliată în acest sens este prezentată în **Anexa nr.9** la Raportul de audit.
* În conformitate cu Hotărârea Adunării Populare a Găgăuziei nr.450-XXVI/V din 22.12.2015 „Cu privire la fondarea **Comisiei Electorale Centrale a Găgăuziei** și aprobarea componenței nominale”, a fost creată Comisia Electorală Centrală a Găgăuziei, compusă din 9 membri, și s-a aprobat componența nominală a acesteia. Comisia Electorală Centrală a Găgăuziei, conform extrasului din Registrul de stat al unităților de drept, a fost înregistrată în Registrul de stat cu numărul de identificare 1016601000016. Potrivit prevederilor Codului electoral al Găgăuziei nr. 60-XXVII/V din 30.07.2015, Comisia Electorală Centrală a Găgăuziei este organ oficial de stat, înființat de către Adunarea Populară, pentru realizarea politicii electorale, în scopul organizării și desfășurării alegerilor și referendumurilor pe teritoriul Găgăuziei, în conformitate cu prevederile acestui Cod. Comisia Electorală Centrală este organul de stat permanent al UTA Găgăuzia, persoană juridică, care dispune de buget propriu, cont bancar și ștampilă cu simbolica Găgăuziei. Faptul că actele normative în vigoare ale Republicii Moldova nu prevăd Comisie Electorală Centrală pentru UTA Găgăuzia generează cheltuieli neregulamentare pentru remunerarea muncii angajaților acestei instituții, care în perioada anilor 2018 - 2020 au constituit **1410,2 mii lei**[[61]](#footnote-61) (inclusiv contribuții obligatorii – 368,6 mii lei).
* Cadrul normativ al Republicii Moldova[[62]](#footnote-62) nu prevede pentru UTA Găgăuzia divizarea în raioane. Autoritatățile deliberativă și executivă ale UTA Găgăuzia au creat 3 instituții cu denumirea de *„Administrația raională/dolay”,* conduse de un *președinte de dolay*, care este numit și eliberat din funcție de către Guvernatorul Găgăuziei, după coordonarea candidaturii cu Adunarea Populară, pentru executarea unor funcții administrative și de control în teritoriul administrat; este membru al Comitetului Executiv al Găgăuziei; prezintă rapoarte de activitate Comitetului Executiv; exercită alte atribuții delegate de Guvernatorul Găgăuziei sau de Comitetul Executiv. *Vicepreședinții dolayului* sunt numiți și eliberați din funcție prin dispoziția președintelui dolayului. Astfel, efectiv, administrația dolayului este o subdiviziune a Comitetului Executiv în teritoriu. Pe motiv că ***funcțiile de președinte și de vicepreședinte ai dolayului*** nu sunt prevăzute de Legea nr. 436-XVI din 28.12.2006 privind administrația publică locală, pentru UTA Găgăuzia, Cancelaria de Stat nu avizează statele de personal și Ministerul Finanțelor nu înregistrează statele de personal ale Administrațiilor dolayurilor Comrat, Ceadâr-Lunga și Vulcănești. Remunerarea angajaților desemnați în aceste funcții se efectuează conform prevederilor Legii nr.270/2018[[63]](#footnote-63) pentru funcțiile similare din raioanele de pe teritoriul Republicii Moldova, în perioada anilor 2019 – 2020 constituind suma de 2638,7 mii lei[[64]](#footnote-64), inclusiv contribuții obligatorii – 561,1 mii lei (fondul de remunerare). În opinia echipei de audit, instituțiile menționate urmau a fi clasificate ca „direcții generale”, cu remunerarea pentru funcțiile respective, ceea ce ar fi determinat economisirea mijloacelor bănești pentru remunerarea angajaților în aceste funcții, în perioada anilor 2019 și 2020, în sumă de circa **656,2 mii lei**[[65]](#footnote-65) *(vezi* **Anexa nr.9***).*

**4.2.5. Alimentația copiilor din instituțiile de învățământ preșcolar din UTA Găgăuzia**

***4.2.5.1. În perioada auditată (anii 2018-2020), APL de nivelul I din UTA Găgăuzia (primăriile) nu au asigurat monitorizarea respectării meniului-model aprobat, nu au verificat cantitatea reală a produselor alimentare, utilizate la prepararea bucatelor pentru copiii din instituțiile de învățământ preșcolar, și nici personalul medical nu a respectat principiile de întocmire corectă a meniurilor și nu a evaluat alimentația și statutul nutrițional al copiilor, după cum prevede cadrul normativ, ceea ce a condiționat nerespectarea cantității zilnice necesare de produse alimentare pentru un copil din instituțiile preșcolare respective, prevăzută de cadrul normativ. Ca urmare, se atestă și nerespectarea normativului financiar per copil pentru zilele de frecvență efectiv înregistrate.***

Prin Ordinul ministrului sănătății nr. 638 din 12.08.2016[[66]](#footnote-66) (Anexa nr.1, Tabelul nr.1) a fost aprobată cantitatea zilnică necesară de produse alimentare pentru un copil din instituțiile de învățământ. Auditul a constatat că, în anul 2019, personalul medical din instituțiile de învățământ preșcolar din UTA Găgăuzianu a respectat, la întocmirea meniurilor, pentru unele produse, cantitatea zilnică per copil (pentru unele produse fiind micșorată, iar pentru altele – majorată).

Doar unele instituții de învățământ preșcolar respectă cantitatea zilnică de produse alimentare aprobată per copil la unele poziții (pește, carne, fructe uscate, produse lactate etc.), alte poziții fiind asigurate cu depășirea cantităților aprobate (crupe, pâine, paste făinoase, leguminoase, produse de cofetărie, sare iodată etc.).

Astfel,auditul constată că nicio instituție de învățământ preșcolar din UTA Găgăuzia nu a asigurat normativul zilnic aprobat per copil pentru majoritatea produselor alimentare, cele mai semnificative fiind: ***peștele și carnea,*** care au fost asigurate la nivelul de la 9% și, respectiv, 23% până la 97%;***fructele uscate și legumele*** - de la 7% și, respectiv, 34% până la 93 – 96%[[67]](#footnote-67). Deși ***lactatele*** fac parte din produsele alimentare care urmează a fi promovate în instituțiile de învățământ, în anul 2020, numai 17 din 55 de instituții preșcolare din UTA Găgăuzia au asigurat cantitatea zilnică de aceste produse pentru un copil. Restul 38 de instituții nu au atins acest normativ, astfel nivelul de asigurare zilnică a copiilor cu produse lactate a variat între 20 % și 96% față de necesarul aprobat.

Totodată, în majoritatea instituțiilor preșcolare se atestă supranormativul zilnic pentru un copil la pozițiile ***crupe, pâine, leguminoase, paste făinoase, produse de cofetărie etc.[[68]](#footnote-68)***Deși ***biscuiții*** fac parte din produsele alimentare care urmează a fi limitate până la 1 – 2 ori pe săptămână, la 29 de instituții a fost atestat supraconsumul zilnic per copil de acest produs, care a variat de la 103% până la 594%.

***4.2.5.2. APL din UAT de nivelul I din Găgăuzia (primăriile) nu au asigurat, în anul 2020, un control riguros asupra respectării normelor financiare aprobate pentru alimentarea copiilor din instituțiile de învățământ preșcolar din subordine.***

Conform prevederilor cadrului normativ[[69]](#footnote-69) în vigoare, APL de nivelul I (primăria) este responsabilă de gestionarea și întreținerea instituțiilor preșcolare. Normele financiare, asigurate din mijloacele bugetare, pentru alimentarea copiilor/elevilor din instituțiile de învățământ pentru anul 2020 au fost aprobate prin Ordinul comun al ministrului educației, culturii și cercetării și al ministrului finanțelor nr. 9/12 din 15.01.2020[[70]](#footnote-70), în funcție de tipul instituției de învățământ, și constituie pentru instituțiile de învățământ preșcolar cu programul de activitate de 9 - 10,5 ore – ***17,5 lei/zi per copil,*** iar cu programul de activitate de 12 ore – ***19,1 lei/zi per copil***. În anul 2020, normativul financiar a fost menținut la nivelul celui aprobat pentru anul 2018, fără a se ține cont de inflația prognozată pentru acest an. Taxa de întreținere în instituțiile de învățământ preșcolar, care urma a fi achitată de către părinți, este de 50% pentru fiecare zi frecventată din costul normelor de cheltuieli pentru alimentarea copiilor suportate din buget. Autoritatea Executivă a Găgăuziei a decis, în anul 2020, compensarea plății din sursele proprii, în mărime de 100%. Însă, cu toate că alimentarea copiilor din instituțiile de învățământ preșcolar din UTA Găgăuzia este asigurată 100% din mijloace bugetare, calitatea alimentației acestora nu s-a îmbunătățit.

Pentru alimentarea în anul 2020 a ***6162 de copii*** din instituțiile de învățământ preșcolar au fost utilizate mijloace financiare în sumă totală de ***12419,0 mii lei***, din care: ***8076,8 mii lei*** – din contul mijloacelor bugetare (din transferurile primite de la bugetul de stat), și ***4342,2 mii lei*** – din contul taxei compensate din contul mijloacelor de la bugetul central. Din cele 55 de instituții, numai 21 de instituții preșcolare au respectat normativul financiar per zi/copil. În celelalte 34 de instituții preșcolare normativul financiar a fost diminuat cu circa 1 leu/zi/copil - cu până la 5,80 lei/zi/copil.

Analiza comparativă a cheltuielilor efective executate pentru alimentarea copiilor în instituțiile preșcolare din cele 25 UAT cu necesarul de mijloace financiare care urma a fi cheltuit în acest scop relevă că acestea nu au utilizat 607,3 mii lei din contul bugetului de stat.

***4.2.6. Autoritățile deliberativă și executivă ale UTA Găgăuzia au utilizat ineficient mijloace financiare pentru cheltuieli de protocol.***

Cadrul normativ în vigoare[[71]](#footnote-71) prevede modul de utilizare a mijloacelor financiare pentru deservirea delegațiilor și persoanelor oficiale străine, stabilește unele norme de cheltuieli necesare pentru recepția delegațiilor și persoanelor oficiale străine, care pot fi suportate de către autoritățile publice locale și instituțiile bugetare în funcție de grupele delegațiilor și persoanelor oficiale străine.

Probele de audit denotă că în perioada auditată (anii 2018 – 2020) cheltuielile pentru deservirea delegațiilor și persoanelor oficiale străine, achitate din bugetele autorităților deliberativă și executivă ale Găgăuziei, au constituit în total suma de 1521,2 mii lei[[72]](#footnote-72), din care: în a.2018 – 488,8 mii lei, în a.2019 – 571,1 mii lei, și în a.2020 – 461,3 mii lei. De menționat faptul că, la întocmirea devizelor de cheltuieli pentru deservirea delegațiilor și persoanelor oficiale străine, autoritățile în cauză nu au ținut cont de normele financiare stabilite de cadrul normativ al Republcii Moldova, și nici nu au aprobat norme proprii prin care s-ar reglementa limitele de cheltuieli pentru deservirea acestora, devizele de cheltuieli fiind aprobate prin acte interne, care includ cheltuieli stabilite în mod arbitrar, de la delegație la delegație, fapt ce a generat unele cheltuieli de protocol exagerate.

O situație similară se înregistrează și în activitățile de organizare a conferințelor, simpozioanelor, festivalurilor etc., unde Comitetul Executiv al UTA Găgăuzia și Direcția Generală de Dezvoltare Economică și Turism, de asemenea, întocmesc devizele de cheltuieli în mod arbitrar[[73]](#footnote-73), nu au aprobate acte normative locale proprii de reglementare a acestor activități, inclusiv a normelor de cheltuieli care urmează a fi executate în funcție de nivelul măsurii[[74]](#footnote-74) și tipul cheltuielilor preconizate[[75]](#footnote-75). Ca exemplu, Direcția Generală de Dezvoltare Economică și Turism a efectuat cheltuieli în cadrul forumului investițional internațional „Invest Găgăuzia”, cu participarea a 300 de persoane (2 zile), în anul 2020, în sumă totală de ***975,2 mii lei***[[76]](#footnote-76), în anul 2019 - în sumă totală de ***817,0 mii lei***[[77]](#footnote-77)***,*** iar în anul 2018 în sumă de ***366,1 mii lei***[[78]](#footnote-78).

Cu abatere de la competențele și atribuțiile de activitate, reglementate de art.8 alin.(1) și alin.(2) din Legea nr.397-XV din 16.10.2003, art.4 alin.(2) și alin.(3) din Legea nr.435-XVI din 28.12.2006, art.12 alin.(2) și art.17 alin.(1) din Legea nr.344-XIII din 23.12.1994 pentru autoritățile și instituțiile publice, în perioada auditată (anii 2018-2020), unele autorități/ instituții din UTA Găgăuzia au admis utilizarea de fonduri în alte scopuri decât cele instituționale, necompatibile cu competențele deținute (cadouri și flori cu ocazia zilei de naștere, sărbătorii de Anul Nou, a Hramului localității; cheltuieli pentru alimentație în cadrul unor întruniri; etc.), care au însumat în total ***2559,4 mii lei***, inclusiv: în anul 2018 – 950,4 mii lei, în anul 2019 – 881,2 mii lei, și în anul 2020 – 727,8 mii lei.

***4.2.7. Cheltuielile pentru prevenirea și combaterea îmbolnăvirii cu COVID – 19***

Din fondul de intervenție și din fondul de rezervă ale Guvernului, pentru acordarea indemnizațiilor unice angajaților infectați cu **COVID-19** în timpul exercitării atribuțiilor de serviciu, Comitetului Executiv al Găgăuziei i s-au alocat mijloace financiare în sumă de 6,9 mil. lei, fiind utilizate **6,6 mil. lei**. Soldul restant, în sumă de 0,3 mil. lei, a fost restituit la bugetul de stat. De indemnizații unice, în sumă a câte 16,0 mii lei, au beneficiat **410 angajați**, acestea fiind achitate în baza listelor nominale ale beneficiarilor de indemnizații unice, întocmite de către Ministerul Sănătății, Muncii și Protecției Sociale.

Din mijloacele fondului de rezervă al Comitetului Executiv, pentru prevenirea și combaterea îmbolnăvirii cu COVID-19, au fost alocate, în baza actelor normative ale autorităților deliberativă și executivă ale Găgăuziei, mijloace financiare în sumă totală de **23,0 mil. lei,** pentru: i) asigurarea transportării bolnavilor la centrul de COVID-19; ii) asigurarea instituțiilor medico-sanitare publice cu materialele necesare pentru combaterea infecției; iii) reparații capitale și curente la IMSP; etc., efectiv fiind utilizate **10,3 mil. lei.**

|  |  |  |  |
| --- | --- | --- | --- |
| **Tipul plății** | **Alocat** | **Executat** | **Diferența** |
| Asigurarea transportării pacienților la centrele de COVID | 222,0 | 213,3 | 8,7 |
| Indemnizații unice familiilor personalului medical decedați | 550,0 | 550,0 | 0,0 |
| Procurarea dezinfectanților | 476,0 | 475,8 | 0,2 |
| Produse de îngrijire și protecție personală | 1312,0 | 1216,3 | 95,7 |
| Procurarea mărfurilor industriale | 350,0 | 324,4 | 25,6 |
| Procurarea utilajului medical | 2000,0 | 2000,0 | 0,0 |
| Procurarea utilajului medical din contul special | 520,0 | 195,2 | 324,8 |
| Produse farmaceutice | 380,0 | 301,2 | 78,8 |
| Echipamente medicale | 637,0 | 637,0 | 0,0 |
| Echipament de comunicații și telecomunicații | 5,4 | 3,3 | 2,1 |
| Alte achiziții | 431,6 | 150,0 | 281,6 |
| Premieri personalului medical | 1028,0 | 1028,0 | 0,0 |
| Reparația secției infecțioase SR Ceadâr-Lunga | 2980,0 | 2963,4 | 16,6 |
| Reparația secției SR Comrat | 4498,4 | 275,5 | 4222,9 |
| Reparația secției SR Vulcănești | 7600,0 | 0 | 7600,0 |
| **TOTAL** | **22990,4** | **10333,4** | **12657,0** |

De menționat faptul că, deși s-au alocat mijloace financiare pentru reparația capitală a Secției de boli infecțioase a Spitalului Raional Vulcănești, în sumă de 7600 mii lei, acestea nu au fost valorificate, nefiind efectuate lucrările de reparație.

Direcția Sănătate și Protecția Socială a UTA Găgăuzia, în anul 2020, în baza și pentru executarea noilor reglementări de achiziții publice în condițiile stării de urgență în sănătate publică, a efectuat procurarea bunurilor cu destinație medico-sanitară și de asistare a activității medicale în baza procedurilor de achiziție publică de valoare mică, în sumă totală de 1600,8 mii lei[[79]](#footnote-79), și contractarea lucrărilor de reparație capitală a Secției infecțioase din mun.Ceadâr-Lunga, în baza procedurii de negociere fără publicarea prealabilă a anunțului de participare, în sumă totală de 2400,0 mii lei[[80]](#footnote-80).

## **Obiectivul III: A înregistrat, a administrat și a gestionat UTA în modul corespunzător patrimoniul public?**

***4.3.1. Comitetul Executiv al Găgăuziei nu a asigurat contabilizarea integrală a patrimoniului gestionat de către IMSP din UTA Găgăuzia, precum și înregistrarea dreptului de proprietate asupra acestuia.*** Adunarea Populară a Găgăuziei a decis, prin Hotărârea[[81]](#footnote-81) sa, transmiterea către Comitetul Executiv, începând cu 01.08.2015, a dreptului de fondator de la Administrațiile dolayurilor Comrat, Ceadâr-Lunga și Vulcănești, fiind pusă în sarcina acestuia și înregistrarea dreptului de proprietate asupra bunurilor imobile gestionate de către IMSP. Până în iunie 2021 a fost asigurată transmiterea la balanța Direcției Generale Sănătate a valorii patrimoniului IMSP din sectorul Comrat, în sumă totală de **193922,7 mii lei**. Valoarea patrimoniului gestionat de către IMSP din sectorul Ceadâr-Lunga, la moment, este înregistrată în evidența contabilă a Administrației dolayului Ceadâr-Lunga, în sumă totală **de 110772,1 mii lei**. Bunurile imobile gestionate de către IMSP din sectorul Vulcănești, în valoare totală de **27193,9 mii lei**[[82]](#footnote-82) (date preluate din evidența contabilă a IMSP, contul 123.1 la situația din 31.12.2020), nu sunt reflectate în evidența contabilă a fondatorului (nici la instituțiile din subordinea Comitetului Executiv, nici la Administrația dolayului Vulcănești). Comitetul Executiv nu a asigurat înregistrarea dreptului de proprietate asupra acestor bunuri (Vulcănești).

**4.3.2. *Comitetul Executiv al Găgăuziei a decis repartizarea grâului alimentar din rezerva materială a Găgăuziei în lipsa solicitărilor AAPL de nivelul I.*** Potrivit prevederilor cadrului normativ al Republicii Moldova[[83]](#footnote-83) și al UTA Găgăuzia[[84]](#footnote-84), *rezervele materiale de stat sunt un fond special de bunuri materiale, constituit în scopul de a interveni operativ pentru asigurarea funcționării stabile a economiei naționale/a autonomiei, pentru protecția populației în situații excepționale, determinate de calamități naturale, epidemii, epizootii, accidente industriale, fenomene sociale sau economice, conjuncturi externe, în caz de asediu și de război, precum și în scopul acordării de ajutor umanitar[[85]](#footnote-85). Deciziile cu privire la eliberarea bunurilor din rezervele materiale se iau, la solicitarea autorităților publice locale, în baza avizului autorității responsabile. Eliberarea bunurilor materiale din rezervele materiale se realizează: cu titlu de deblocare; în vederea împrospătării și înlocuirii lor periodice; în vederea împrospătării și înlocuirii cu decalaj în timp; cu titlu de împrumut pe termen scurt.*

Adunarea Populară, prin Hotărârea nr.369-XXXVI/VI din 28.04.2020[[86]](#footnote-86), a declarat teritoriul UTA Găgăuzia zonă de calamitate naturală de secetă în agricultură, în timp ce cadrul normativ al Republicii Moldova nu prevede așa competențe[[87]](#footnote-87).

Contrar prevederilor pct.25 din Regulamentul privind rezervele materiale ale Găgăuziei și neconform cadrului normativ al Republicii Moldova[[88]](#footnote-88), din rezerva materială a Găgăuziei, în lipsa solicitării de către APL de nivelul I din UTA Găgăuzia, Comitetul Executiv a decis, prin Hotărârea sa nr.18/2 din 03.07.2020[[89]](#footnote-89), repartizarea grâului alimentar din rezerva materială a UTA Găgăuzia, cu titlu de *ajutor umanitar*, în cantitate de 840 868 kg, în valoare de 1750,8 mii lei, fiecărei UAT, proporțional numărului populației, a câte 5,77 kg[[90]](#footnote-90) per locuitor[[91]](#footnote-91). Utilizarea acestui ajutor umanitar a fost lăsată la discreția AAPL, cu raportarea ulterioară Comitetului Executiv[[92]](#footnote-92).

# **V. CONCLUZII GENERALE DE AUDIT**

Misiunea de audit atestă un deficit de reguli și proceduri aferente procesului de gestionare a mijloacelor bugetare și patrimoniului public ale UTA la toate nivelurile de administrație locală, astfel managementul instituțional și cel financiar nefiind racordate la principiile bunei guvernări.

Managementul gestionării patrimoniului UTA Găgăuzia nu întrunește rigorile cadrului legal, acesta fiind afectat de nereguli și deficiențe, care se exprimă prin: lipsa evidenței conforme a patrimoniului public și raportării veridice a situațiilor patrimoniale; neasigurarea înregistrării integrale a drepturilor asupra bunurilor imobile în Registrul bunurilor imobile etc. Toate acestea, în viziunea auditorilor, au fost condiționate de lipsa unui sistem de control intern managerial adecvat pe componentele respective de activități, precum și de responsabilitatea insuficientă a factorilor de decizie la exercitarea atribuțiilor funcționale.

În scopul ameliorării situațiilor atestate, și luînd in vedere neexecutarea integrală a Hotărârii Cutții de Conturi precedente[[93]](#footnote-93) , auditul public extern oferă recomandările de rigoare, pentru o remediere punctuală a deficiențelor și, respectiv, pentru diminuarea riscurilor evidente.

# **VI. RECOMANDĂRI**

**Comitetului Executiv al UTA Găgăuzia:**

**1.** eliminarea deficiențelor indicate în prezentul Raport de audit, cu stabilirea persoanelor responsabile de acestea și tragerea lor la răspundere conform cadrului legal existent;

**2.** la aprobarea și finanțarea programelor să se asigure respectarea prevederilor art.11 și art.51 din Legea finanțelor publice și responsabilității bugetar-fiscale nr.181/25.07.2014, precum și o prognozare conformă a necesităților financiare pentru realizarea acestor programe (4.2.1.);

**3.** implementarea procedurilor de control intern care vor asigura legalitatea și regularitatea în procesul achizițiilor, planificarea conformă a cheltuielilor, monitorizarea îndeplinirii prevederilor contractuale etc. (4.2.2.);

**4.** conformarea statutului instituțiilor din subordine la cadrul normativ existent ( 4.2.4.);

**5.** înregistrarea în Registrul bunurilor imobile a dreptului asupra bunurilor imobiliare gestionate de către IMSP din sectorul Vulcănești și contabilizarea integrală a patrimoniului gestionat de către IMSP din UTA Găgăuzia (4.3.1.).

**Adunării Populare a Găgăuziei și Comitetului Executiv al UTA Găgăuzia:**

**6.** elaborarea și aprobarea reglementărilor interne privind modul de utilizare a mijloacelor financiare pentru deservirea delegațiilor și persoanelor oficiale străine, precum și la activitățile de organizare a conferințelor, simpozioanelor, festivalurilor etc.(4.2.6.).

**Primarilor UAT din UTA Găgăuzia**[[94]](#footnote-94)**:**

**7**. evaluarea statutului nutrițional al copiilor, asigurarea respectării cantității zilnice necesare de produse alimentare, precum și a normativului financiar pentru un copil din instituțiile preșcolare, prevăzute de cadrul normativ ( 4.2.5.).

***Recomandările reiterate, aprobate prin Hotărârea Curții de Conturi nr.50 din 23.07.2016, și neimplementate:***

***Guvernatorului Găgăuziei și Comitetului Executiv al UTA Găgăuzia:***

**8.** să înregistreze în evidența contabilă valoarea lucrărilor nefinalizate finanțate din buget;

**9.** să asigure monitorizarea metodologică și activitatea de control asupra conformității ținerii evidenței contabile și veridicității rapoartelor financiare și patrimoniale ale entităților din subordine și ale APL de nivelul I.

***Primarilor UAT de nivelul I din UTA Găgăuzia:***

**10.** să asigure finalizarea inventarierii terenurilor proprietate publică a UAT de nivelul I, cu contabilizarea analitică a fiecărui teren[[95]](#footnote-95).

***Guvernatorului Găgăuziei și Comitetului Executiv al UTA Găgăuzia, primarilor municipiilor Comrat și Ceadâr-Lunga, or. Vulcănești:***

**11.** să întreprindă măsuri pentru aducerea în concordanță cu norma legală a statutelor și activităților întreprinderilor municipale și instituțiilor fondate;

**12.** să asigure efectuarea inventarierii exhaustive a patrimoniului public transmis în administrarea întreprinderilor fondate, precum și înregistrarea conformă a acestuia în evidența contabilă, inclusiv a drepturilor asupra lui, cu implementarea unor proceduri eficiente de control intern în acest aspect;

**13.** să implementeze procese operaționale și proceduri eficiente de control intern, care să asigure respectarea cadrului legal-normativ în materie de administrare/gestionare a patrimoniului public local, cu întreprinderea măsurilor de rigoare în vederea înregistrării conforme a patrimoniului proprietate publică la organele cadastrale.

***Notă:*** *Prezentul Raport de audit a fost întocmit în baza probelor acumulate de către echipa de audit, în următoarea componență: Aurelia Usatîi* (șef de echipă); *Igor Lungu – auditor public principal, și Maria Tabacari – auditor public superior.*

**SEMNĂTURILE ECHIPEI DE AUDIT**

***Responsabil de întocmirea Raportului de audit:***

*Auditor public principal*,

***Aurelia Usatîi***

***Responsabil de monitorizarea și asigurarea calității auditului:***

*Șeful Direcției generale de audit V,*

**Sergiu ȘTIRBU**

# Anexa nr.1

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | ***ANALIZA BILANȚULUI CONTABIL AL UTA Găgăuzia (bugetul central)  PENTRU ANII 2017 -2020*** | | | | | | | | | | |  |
|  |  |  |  |  |  |  |  |  |  |  |  |  |
| ***Grup de conturi*** | ***Denumirea indicatorului*** | ***Sold la*** | | | | ***Ponderea, în total (%)*** | ***Creștere/ descreștere*** | | | ***Rata creșterii*** | | |
| ***01.01.2018 (mii lei)*** | ***01.01.2019 (mii lei)*** | ***01.01.2020 (mii lei)*** | ***01.01.2021 (mii lei)*** | ***2018 față de 2017 (mii lei)*** | ***2019 față de 2018 (mii lei)*** | ***2020 față de 2019 (mii lei)*** | ***2018 față de 2017 (%)*** | ***2019 față de 2018 (%)*** | ***2020 față de 2019 (%)*** |
| ***1*** | ***2*** | ***3*** | ***4*** | ***5*** | ***6*** | ***7*** | ***8=4-3*** | ***9=5-4*** | ***10=6-5*** | ***11=8/4\*100*** | ***12=9/5\*100*** | ***13=10/6\*100*** |
| **3** | **ACTIVE NEFINANCIARE** | **213.559,0** | **262.123,0** | **329.545,7** | **362.040,1** | **61,4** | **48.564,0** | **67.422,7** | **32.494,4** | **18,5** | **20,5** | **9,0** |
| **31** | **MIJLOACE FIXE** | **284.290,0** | **287.612,8** | **371.176,3** | **420.127,5** | **71,3** | **3.322,8** | **83.563,5** | **48.951,2** | **1,2** | **22,5** | **11,7** |
| 311 | Clădiri | 109.390,6 | 32.383,8 | 40.140,7 | 42.382,2 | **7,2** | **-77.006,8** | **7.756,9** | **2.241,5** | **-237,8** | **19,3** | **5,3** |
| 312 | Construcții speciale | 61.088,8 | 62.630,4 | 83.489,1 | 103.168,3 | **17,5** | **1.541,6** | **20.858,7** | **19.679,2** | **2,5** | **25,0** | **19,1** |
| 313 | Instalații de transmisie | 3.134,4 | 3.092,6 | 6.651,8 | 7.364,0 | **1,2** | **-41,8** | **3.559,2** | **712,2** | **-1,4** | **53,5** | **9,7** |
| 314 | Mașini și utilaje | 45.395,6 | 60.526,3 | 67.078,8 | 79.884,3 | **13,6** | **15.130,7** | **6.552,5** | **12.805,5** | **25,0** | **9,8** | **16,0** |
| 315 | Mijloace de transport | 28.035,0 | 29.384,2 | 34.120,7 | 36.427,0 | **6,2** | **1.349,2** | **4.736,5** | **2.306,3** | **4,6** | **13,9** | **6,3** |
| 316 | Unelte și scule, inventar de producere și gospodăresc | 22.487,1 | 24.799,6 | 27.909,9 | 33.191,0 | **5,6** | **2.312,5** | **3.110,3** | **5.281,1** | **9,3** | **11,1** | **15,9** |
| 317 | Active nemateriale | 857,3 | 375,9 | 8.169,7 | 9.058,1 | **3,0** | **-481,4** | **7.793,8** | **888,4** | **-128,1** | **95,4** | **9,8** |
| 318 | Alte mijloace fixe | 13.265,3 | 14.275,4 | 14.986,3 | 16.475,1 | **2,8** | **1.010,1** | **710,9** | **1.488,8** | **7,1** | **4,7** | **9,0** |
| 319 | Investitii capitale în active în curs de execuție | 635,9 | 60.144,6 | 88.629,3 | 92.177,5 | **15,6** | **59.508,7** | **28.484,7** | **3.548,2** | **98,9** | **32,1** | **3,8** |
| **39** | **UZURA MIJLOACELOR FIXE ȘI AMORTIZAREA ACTIVELOR NEMATERIALE** | **82.918,2** | **69.689,2** | **88.097,4** | **106.080,3** | **18,0** | **-13.229,0** | **18.408,2** | **17.982,9** | **-19,0** | **20,9** | **17,0** |
| 391 | Uzura mijloacelor fixe | 82.861,6 | 69.568,1 | 87.880,7 | 105.826,3 | **18,0** | **-13.293,5** | **18.312,6** | **17.945,6** | **-19,1** | **20,8** | **17,0** |
| 392 | Amortizarea activelor nemateriale | 56,6 | 121,1 | 216,7 | 254,0 | **0,0** | **64,5** | **95,6** | **37,3** | **53,3** | **44,1** | **14,7** |
|  | **Valoarea de bilanț a mijloacelor fixe (1.3=1.1.999-1.2.999)** | **201.371,8** | **217.923,5** | **283.078,9** | **314.047,2** | **53,3** | **16.551,7** | **65.155,4** | **30.968,3** | **7,6** | **23,0** | **9,9** |
| **32** | **REZERVE MATERIALE DE STAT** | **2.397,9** | **2.393,3** | **2.393,3** | **642,5** | **0,1** | **-4,6** | **0,0** | **-1.750,8** | **-0,2** | **0,0** | **-272,5** |
| 323 | Alte rezerve materiale | 2.397,9 | 2.393,3 | 2.393,3 | 642,5 | **0,1** | **-4,6** | **0,0** | **-1.750,8** | **-0,2** | **0,0** | **-272,5** |
| **33** | **STOCURI DE MATERIALE CIRCULANTE** | **9.789,3** | **13.889,4** | **15.971,4** | **19.248,3** | **3,3** | **4.100,1** | **2.082,0** | **3.276,9** | **29,5** | **13,0** | **17,0** |
| 331 | Combustibil, carburanți și lubrifianți | 93,8 | 81,3 | 169,7 | 189,1 | **0,0** | **-12,5** | **88,4** | **19,4** | **-15,4** | **52,1** | **10,3** |
| 332 | Piese de schimb | 437,0 | 512,8 | 584,1 | 709,5 | **0,1** | **75,8** | **71,3** | **125,4** | **14,8** | **12,2** | **17,7** |
| 333 | Produse alimentare | 531,7 | 854,0 | 1.002,7 | 689,9 | **0,1** | **322,3** | **148,7** | **-312,8** | **37,7** | **14,8** | **-45,3** |
| 334 | Medicamente și materiale sanitare | 85,5 | 96,8 | 110,7 | 2.046,1 | **0,3** | **11,3** | **13,9** | **1.935,4** | **11,7** | **12,6** | **94,6** |
| 335 | Materiale pentru scopuri didactice, științifice și alte scopuri | 806,9 | 995,8 | 1.525,1 | 2.039,7 | **0,3** | **188,9** | **529,3** | **514,6** | **19,0** | **34,7** | **25,2** |
| 336 | Materiale de uz gospodăresc și rechizite de birou | 3.655,0 | 3.326,1 | 3.361,4 | 3.973,9 | **0,7** | **-328,9** | **35,3** | **612,5** | **-9,9** | **1,1** | **15,4** |
| 337 | Materiale de construcție | 1.999,4 | 2.286,0 | 2.323,3 | 2.425,8 | **0,4** | **286,6** | **37,3** | **102,5** | **12,5** | **1,6** | **4,2** |
| 338 | Accesorii de pat, îmbrăcăminte, încălțăminte | 529,6 | 856,0 | 1.074,4 | 1.367,8 | **0,2** | **326,4** | **218,4** | **293,4** | **38,1** | **20,3** | **21,5** |
| 339 | Alte materiale | 1.650,4 | 4.880,6 | 5.820,0 | 5.806,5 | **1,0** | **3.230,2** | **939,4** | **-13,5** | **66,2** | **16,1** | **-0,2** |
| **37** | **ACTIVE NEPRODUCTIVE** | **0,0** | **27.916,8** | **28.102,1** | **28.102,1** | **4,8** | **27.916,8** | **185,3** | **0,0** | **100,0** | **0,7** | **0,0** |
| 371 | Terenuri |  | 27.916,8 | 28.102,1 | 28.102,1 | **4,8** | **27.916,8** | **185,3** | **0,0** | **100,0** | **0,7** | **0,0** |
| **4** | **ACTIVE FINANCIARE** | **117.104,5** | **53.328,0** | **235.601,0** | **227.461,1** | **38,6** | **-63.776,5** | **182.273,0** | **-8.139,9** | **-119,6** | **77,4** | **-3,6** |
| **41** | **CREANȚE INTERNE** | **15.003,0** | **22.257,4** | **218.887,8** | **219.304,2** | **37,2** | **7.254,4** | **196.630,4** | **416,4** | **32,6** | **89,8** | **0,2** |
| 415 | Acțiuni și alte forme de participare în capital în interiorul țării |  | 19.828,2 | 215.311,9 | 215.407,9 | **36,5** | **19.828,2** | **195.483,7** | **96,0** | **100,0** | **90,8** | **0,0** |
| 419 | Alte creanțe ale instituțiilor bugetare | 15.003,0 | 2.429,2 | 3.575,9 | 3.896,3 | **0,7** | **-12.573,8** | **1.146,7** | **320,4** | **-517,6** | **32,1** | **8,2** |
| **43** | **MIJLOACE BĂNEȘTI** | **102.101,5** | **31.070,6** | **16.713,2** | **8.156,9** | **1,4** | **-71.030,9** | **-14.357,4** | **-8.556,3** | **-228,6** | **-85,9** | **-104,9** |
| 431 | Conturi curente în sistemul trezorerial | 102.101,2 | 31.070,3 | 16.713,0 | 8.156,7 | **1,4** | **-71.030,9** | **-14.357,3** | **-8.556,3** | **-228,6** | **-85,9** | **-104,9** |
| 439 | Alte valori și mijloace bănești | 0,3 | 0,3 | 0,2 | 0,2 | **0,0** | **0,0** | **-0,1** | **0,0** | **0,0** | **-50,0** | **0,0** |
|  | **TOTAL ACTIV (5=2+4)** | **330.663,5** | **315.451,0** | **565.146,7** | **589.501,2** | **100,0** | **-15.212,5** | **249.695,7** | **24.354,5** | **-4,8** | **44,2** | **4,1** |
| **5** | **DATORII** | **20.051,3** | **24.988,4** | **30.202,6** | **30.643,4** | **5,2** | **4.937,1** | **5.214,2** | **440,8** | **19,8** | **17,3** | **1,4** |
| **51** | **DATORII INTERNE** | **20.051,3** | **24.988,4** | **30.202,6** | **30.643,4** | **5,2** | **4.937,1** | **5.214,2** | **440,8** | **19,8** | **17,3** | **1,4** |
| 519 | Alte datorii ale instituțiilor bugetare | 20.051,3 | 24.988,4 | 30.202,6 | 30.643,4 | **5,2** | **4.937,1** | **5.214,2** | **440,8** | **19,8** | **17,3** | **1,4** |
| **7** | **REZULTATE** | **310.612,2** | **290.462,6** | **534.944,1** | **558.857,8** | **94,8** | **-20.149,6** | **244.481,5** | **23.913,7** | **-6,9** | **45,7** | **4,3** |
| **72** | **REZULTATUL FINANCIAR AL INSTITUȚIEI BUGETARE** | **310.612,2** | **290.462,6** | **534.944,1** | **558.857,8** | **94,8** | **-20.149,6** | **244.481,5** | **23.913,7** | **-6,9** | **45,7** | **4,3** |
| 722 | Rezultatul financiar al instituției publice din anii precedenți | 310.612,2 | 290.462,6 | 534.944,1 | 558.857,8 | **94,8** | **-20.149,6** | **244.481,5** | **23.913,7** | **-6,9** | **45,7** | **4,3** |
|  | **TOTAL PASIV (12=7+9+11) (12=5)** | **330.663,5** | **315.451,0** | **565.146,7** | **589.501,2** | **100,0** | **-15.212,5** | **249.695,7** | **24.354,5** | **-4,8** | **44,2** | **4,1** |
| **8** | **CONTURI EXTRABILANȚIERE** | **36.820,8** | **298.596,8** | **285.986,9** | **302.687,9** |  | **261.776,0** | **-12.609,9** | **16.701,0** | **87,7** | **-4,4** | **5,5** |
| 811110 | Creanțe față de bugetul de stat privind creditarea bugetelor de alt nivel | 8,5 | 8,5 | 8,5 | 8,5 |  | **0,0** | **0,0** | **0,0** | **0,0** | **0,0** | **0,0** |
| 811130 | Creanțe față de bugetul de stat privind creditarea altor instituții și organizații |  | 13.164,7 | 13.164,7 | 10.050,7 |  | **13.164,7** | **0,0** | **-3.114,0** | **100,0** | **0,0** | **-31,0** |
| 811310 | Creanțe față de bugetul de stat ale bugetelor locale de nivelul II pentru împrumuturile recreditate din surse externe | 36.812,3 | 30.513,3 |  |  |  | **-6.299,0** | **-30.513,3** | **0,0** | **-20,6** |  |  |
| 811420 | Creanțe ale contribuabililor |  |  |  | 508,2 |  | **0,0** | **0,0** | **508,2** |  |  | **100,0** |
| 812223 | Datoria privind împrumuturile recreditate din surse externe |  |  | 27.894,1 | 30.482,4 |  | **0,0** | **27.894,1** | **2.588,3** |  | **100,0** | **8,5** |
| 821400 | Angajamente ale bugetului local de nivelul II |  | 17.857,9 |  |  |  | **17.857,9** | **-17.857,9** | **0,0** | **100,0** |  |  |
| 821500 | Angajamente ale bugetelor de nivelul I |  | 16867,3 | 1708,4 | 1867,5 |  | **16.867,3** | **-15.158,9** | **159,1** | **100,0** | **-887,3** | **8,5** |
| 822100 | Active luate în locațiune/arendă |  | 220.070,2 | 243.093,7 | 259.648,0 |  | **220.070,2** | **23.023,5** | **16.554,3** | **100,0** | **9,5** | **6,4** |
| 822300 | Formulare de valori |  |  |  | 0,1 |  | **0,0** | **0,0** | **0,1** |  |  |  |
| 822710 | Creanțe privind lipsurile și delapidările de mijloace bănești și valori materiale aflate în organele de anchetă |  |  | 117,5 | 122,5 |  | **0,0** | **117,5** | **5,0** |  | **100,0** | **4,1** |
| 822900 | Alte conturi extrabilanțiere |  | 114,9 |  |  |  | **114,9** | **-114,9** | **0,0** | **100,0** |  |  |

**Anexa nr.2**

**Sfera și abordarea auditului**

**Mandatul legal și scopul auditului**

Misiunea de audit a fost desfășurată în temeiul prevederilor art.3 alin.(1), art.5 alin.(1) lit.a) și art.31 alin.(1) lit.b) din Legea nr.260 din 07.12.2017[[96]](#footnote-96) și Programului activității de audit a Curții de Conturi pe anul 2021, în scopul oferirii unei asigurări rezonabile asupra conformității procesului bugetar și gestionării patrimoniului public al Comitetului Executiv al Găgăuziei în anii 2018-2020. În contextul realizării scopului misiunii de audit, au fost determinate următoarele obiective specifice:

* **OBIECTIVUL I:** *Au fost stabilite principii clare de repartizare a veniturilor UTA Găgăuzia între bugetul central și bugetele locale de nivelul I?*
* **OBIECTIVUL II:** *A justificat UTA angajarea și gestionarea cheltuielilor potrivit cadrului regulator?*
* **OBIECTIVUL III:** *A înregistrat, a administrat și a gestionat UTA în modul corespunzător patrimoniul public?*

**Abordarea auditului**

Activitățile de audit au fost realizate în conformitate cu Standardele Internaționale de Audit aplicate de CCRM[[97]](#footnote-97). Abordarea de audit s-a bazat pe identificarea și evaluarea riscurilor de neconformitate din cadrul proceselor operaționale ale Comitetului Executiv al Găgăuziei, prin utilizarea preponderentă a testărilor directe de fond.

Metodologia de audit a constat din acțiuni de colectare a probelor de audit în cadrul Comitetului Executiv și instituțiilor din subordine atât de la distanță, cât și la fața locului. Auditul la distanță a fost condiționat de restricțiile impuse de situația de urgență epidemiologică stabilită.

Tehnicile și procedurile de audit s-au bazat pe: a) examinarea rapoartelor financiare, documentelor primare și extraselor din înregistrările în sistemele informaționale ale entității, b) intervievarea persoanelor responsabile de domeniile auditate, c) calcularea și compararea informațiilor prezentate.

**Anexa nr.3**

**Lista actelor legislative și normative care au servit drept surse ale criteriilor de audit:**

* Constituția Republicii Moldova;
* Legea nr.764-XV din 27.12.2001 privind organizarea administrativ-teritorială a Republicii Moldova;
* Legea nr.435-XVI din 28.12.2006 privind descentralizarea administrativă;
* Legea privind administrația publică locală nr.436-XVI din 28.12.2006;
* Legea privind finanțele publice locale nr.397-XV din 16.10.2003;
* Legea finanțelor publice și responsabilității bugetar-fiscale nr.181 din 25.07.2014;
* Legea privind statutul juridic special al Găgăuziei (Gagauz-Yeri) nr.344-XIII din 23.12.1994;
* Legea contabilității nr.113-XVI din 27.04.2007;
* Legea privind organizarea și funcționarea Curții de Conturi a Republicii Moldova nr.260 din 07.12.2017;
* Legea privind controlul financiar public intern nr.229 din 23.09.2010;
* Legea nr.270 din 23.11.2018 cu privire la sistemul unitar de salarizare în sectorul bugetar;
* Legea privind achizițiile publice nr.131 din 03.07.2015;
* Legea cu privire la bugetul de stat pe anul 2018 nr.289 din 15.12.2017;
* Legea cu privire la bugetul de stat pe anul 2019 nr. 303 din 30.11.2018;
* Legea cu privire la bugetul de stat pe anul 2020 nr.172 din 19.12.2019;
* Legea UTA Găgăuzia nr. 16-IX/VI din 08.12.2017 cu privire la bugetul pentru anul 2018;
* Legea UTA Găgăuzia nr.32-XX/VI din 07.12.2018 cu privire la bugetul pentru anul 2019;
* Legea UTA Găgăuzia nr. 48-XXXII/VI din 17.12.2019 cu privire la bugetul pentru anul 2020;
* Legea privind prețul normativ și modul de vânzare-cumpărare a pământului nr.1308-XIII din 25.07.1997;
* Hotărârea Guvernului nr.667 din 27.05.2016 „Pentru aprobarea Regulamentului cu privire la activitatea grupului de lucru pentru achiziții”;
* Hotărârea Guvernului nr. 665 din 27.05.2016 „Pentru aprobarea Regulamentului cu privire la achizițiile publice de valoare mică”;
* Ordinul ministrului finanțelor nr.216 din 28.12.2015 „Cu privire la aprobarea Planului de conturi contabile în sistemul bugetar și a Normelor metodologice privind evidența contabilă și raportarea financiară în sistemul bugetar”;
* Ordinul ministrului finanțelor nr.208 din 24.12.2015 „Privind clasificația bugetară”;
* Ordinul ministrului finanțelor nr.209 din 24.12.2015 „Cu privire la aprobarea Setului metodologic privind elaborarea, aprobarea și modificarea bugetului”;
* Ordinul ministrului finanțelor nr.60 din 29.05.2012 „Cu privire la aprobarea Regulamentului privind inventarierea”;
* Ordinul ministrului finanțelor nr.164 din 30.12.2016 „Cu privire la aprobarea Cerințelor la întocmirea Raportului narativ privind executarea bugetelor autorităților/instituțiilor bugetare”;
* Ordinul comun al Ministerului Educației, Culturii și Cercetării și Ministerului Finanțelor nr.13/06 din 11.01.2019 „Cu privire la normele financiare pentru alimentarea copiilor/elevilor din instituțiile de învățământ”.

**Anexa nr.4**

***Analiza veniturilor încasate la bugetul central al Găgăuziei și repartizarea acestora în anii 2019 și 2020***

***Mii lei***

|  |  |  |  |
| --- | --- | --- | --- |
| ***Nr.***  ***d/o*** | ***Autoritatea*** | ***Executarea veniturilor\*\**** | |
| ***2019*** | ***2020*** |
| ***1*** | ***2*** | ***3*** | ***4*** |
|  | **Total venituri încasate din impozite și taxe achitate\*** | ***359.277,1*** | ***359.037,5*** |
|  | ***TOTAL, din care:*** | ***359.277,1*** | ***359.037,5*** |
| *1* | *Venituri bugetul de stat* |  |  |
| *2* | *Transferuri cu destinație generală* |  |  |
| *3* | ***Venituri suplimentare la bugetele UAT din UTA Găgăuzia (r.3=r.1-r.2)*** |  |  |
| *4* | *Venituri bugetul Comitetului Executiv (bugetul central)* | *254.196,8* | *238.697,6* |
| *5* | *Transferuri cu destinație generală* |  |  |
| *6* | ***Diferența (r.1-(r.2+r.3)*** | ***254.196,8*** | ***238.697,6*** |
| *7* | ***TOTAL transferuri de la bugetul Comitetului Executiv către APL de nivelul I (cu excepția celor primite de la bugetul de stat), din care:*** | ***63.337,3*** | ***57.839,5*** |
| *8* | *Transferuri cu destinație generală* | *20.533,3* | *14.690,7* |
| *9* | *Transferuri cu destinație specială* | *42.804,0* | *40.160,3* |
| *10* | *Alte transferuri (repartizarea soldului TDS primite de la bugetul de stat în anul precedent)* |  | *2.988,5* |
| *11* | ***Venituri suplimentare la bugetul central al UTA Găgăuzia (r.11=r.6-r.7)*** | ***190.859,5*** | ***180.858,1*** |
| *12* | ***Venituri total bugetele locale de nivelul I, inclusiv: (r.12=r.13+r.14+r.15)*** | ***105.080,3*** | ***120.339,9*** |
| *13* | *Bugetul mun. Comrat (reședință)* | *37.558,2* | *38.376,6* |
| *14* | *Bugetul mun. Ceadâr - Lunga și al or. Vulcănești (localități din componența UTA)* | *27.591,8* | *30.826,5* |
| *15* | *Autoritățile publice locale de nivelul I din componența UTA* | *39.930,3* | *51.136,8* |
| *16* | ***TOTAL transferuri de la bugetul Comitetului Executiv către APL de nivelul I (cu excepția celor primite de la bugetul de stat), din care: (r.16=r.17+r.18+r.19)*** | ***63.337,3*** | ***57.839,5*** |
| *17* | *Transferuri cu destinație generală* | *20.533,3* | *14.690,7* |
| *18* | *Transferuri cu destinație specială* | *42.804,0* | *40.160,3* |
| *19* | *Alte transferuri (repartizarea soldului TDS primite de la bugetul de stat în anul precedent)* |  | *2.988,5* |
| *20* | ***Venituri suplimentare la bugetele UAT de nivelul I din UTA Găgăuzia (r.20=r.12+r.16)*** | ***168.417,6*** | ***178.179,4*** |

**Note:** \* date preluate din baza de date a SFS - formularul CC10.

\*\* date preluate din FD-44 pentru anii 2019 și 2020, prezentate de către Comitetul Central al UTA Găgăuzia și APL de nivelul I.

# **Anexa nr.5**

***Transferuri cu destinație generală de la bugetul central al UTA Găgăuzia către APL de nivelul I* în perioada anilor 2019 și 2020**

***mii lei***

|  |  |  |  |  |
| --- | --- | --- | --- | --- |
| ***UAT*** | ***Anul 2019*** | | ***Anul 2020*** | |
|  | ***precizat*** | ***executat*** | ***precizat*** | ***executat*** |
| ***TOTAL*** | ***22.000,0*** | ***20.533,3*** | ***18.793,3*** | ***14.690,7*** |
| ***Total LG II*** |  |  |  |  |
| ***Total LG I*** | ***22.000,0*** | ***20.533,3*** | ***18.793,3*** | ***14.690,7*** |
| *or.COMRAT* | *1.134,2* | *1.058,6* | *982,9* | *737,1* |
| *s.AVDARMA* | *277,1* | *258,7* | *187,7* | *140,6* |
| *s.BEȘALMA* | *1.140,7* | *1.064,6* | *1.055,6* | *791,9* |
| *s.BUGEAC* | *534,1* | *498,5* | *76,1* | *56,9* |
| *s.DEZGHINGEA* | *1.179,1* | *1.100,5* | *1.043,1* | *782,4* |
| *s.CHIRSOVA* | *1.168,6* | *1.090,7* | *1.010,8* | *817,2* |
| *s.CHIOSELIA RUSĂ* | *520,8* | *486,1* | *339,2* | *254,3* |
| *s.CONGAZ* | *915,8* | *854,8* | *755,6* | *566,9* |
| *s.CONGAZCIC* | *739,1* | *689,8* | *587,4* | *440,4* |
| *s.COTOVSCOE* | *712,5* | *665,0* | *668,8* | *501,5* |
| *s.SVETLÂI* | *103,7* | *96,8* | *89,3* | *66,8* |
| *s.FERAPONTIEVCA* | *577,9* | *539,3* | *293,8* | *220,3* |
| *s.CIOC-MAIDAN* | *861,8* | *804,3* | *818,1* | *613,8* |
| *or.CEADÂR-LUNGA* | *897,9* | *838,0* | *795,6* | *596,7* |
| *s.BAURCI* | *1.300,0* | *1.213,4* | *1.169,6* | *877,4* |
| *s.BEȘGHIOZ* | *932,7* | *870,5* | *837,5* | *628,2* |
| *s.GAIDAR* | *1.156,3* | *1.079,2* | *1.026,1* | *940,5* |
| *s.JOLTAI* | *994,0* | *927,7* | *975,2* | *731,3* |
| *s.CAZACLIA* | *1.038,5* | *969,3* | *826,5* | *619,8* |
| *s.CHIRIET-LUNGA* | *1.046,8* | *977,0* | *952,9* | *858,1* |
| *s.COPCEAC* | *1.039,5* | *970,2* | *889,6* | *889,6* |
| *s.TOMAI* | *911,5* | *850,8* | *747,0* | *560,1* |
| *or.VULCĂNEȘTI* | *1.088,9* | *1.016,3* | *1.203,7* | *902,8* |
| *s.CARBALIA* | *475,6* | *443,9* | *410,8* | *308,2* |
| *s.ETULIA* | *198,3* | *185,1* | *668,9* | *501,8* |
| *s.CIȘMICHIOI* | *1.054,6* | *984,2* | *381,5* | *286,1* |













# **Anexa nr.10**

**Analiza implementării recomandărilor anterioare ale Curții de Conturi**

**(Hotărârea Curții de Conturi nr.50 din 23.07.2018**[[98]](#footnote-98)**)**

|  |  |  |  |  |
| --- | --- | --- | --- | --- |
| **Recomandarea** | **Măsurile întreprinse** | **Statutul implementării recomandării** | | |
| **Realizat** | **Parțial realizat** | **Nerealizat** |
| **Cerințe:** |  |  |  |  |
| **2.1.** **Comitetului Executiv al UTA Găgăuzia și APL[[99]](#footnote-99),** pentru întreprinderea măsurilor de rigoare în vederea implementării recomandărilor expuse în Raportul de audit, cu întocmirea unui plan și desemnarea persoanelor responsabile; | Prin HCC nr.50 din 23.07.2018, au fost înaintate 156 de cerințe (46) și recomandări (110). Din numărul total al acestora, 45, sau 28,9 %, au fost implementate; 69 de cerințe și recomandări sunt implementate parțial, sau la nivel de 44,2%, iar 39 – nu au fost implementate, ponderea acestora constituind 25% din numărul total al cerințelor și recomandărilor înaintate. |  |  |  |
| **2.2. Ministerului Finanțelor,** pentru:  **2.2.1.** modificarea Clasificației bugetare, aprobată prin Ordinul MF nr.208 din 24.12.2015 „Privind Clasificația bugetară”, prin excluderea Administrațiilor raioanelor Comrat, Ceadâr-Lunga și Vulcănești din Anexa nr.3 „Organe ale autorităților publice locale” și includerea lor ca subdiviziuni structurale ale Comitetului Executiv al UTA Găgăuzia, astfel asigurând raportarea corectă a situațiilor financiare consolidate ale Comitetului Executiv al UTA Găgăuzia; | Ministerul Finanțelor nu a asigurat modificarea Clasificației bugetare. Până la momentul desfășurării misiunii de audit, dolayurile Comrat; Ceadâr-Lunga și Vulcănești sunt clasificate ca APL de nivelul I, raportează individual și Rapoartele acestora nu se consolidează în Rapoartele Comitetului Executiv al UTA Găgăuzia . |  |  |  |
| **2.2.2.** reglementarea mecanismului de reflectare și raportare în evidența contabilă la Unitățile Administrativ-Teritoriale (în continuare - UAT) a calculelor, creanțelor și datoriilor aferente impozitelor și taxelor locale; | Până la momentul desfășurării misiunii de audit nu este reglementat mecanismul de reflectare și raportare în evidența contabilă la UAT a calculelor, creanțelor și datoriilor aferente impozitelor și taxelor locale. Potrivit prevederilor Ordinului ministrului finanțelor nr. 216/2015, evidența contabilă se ține prin metoda de angajamente. Evidența prin metoda de casă se ține de către Trezorerii. |  |  |  |
| **2.2.3.** completarea cadrului normativ-metodologic de evidență contabilă în sistemul bugetar, în scopul asigurării înregistrării corecte a mijloacelor fixe, prin stabilirea unui plafon al prețului unitar pentru obiectele care urmează a fi înregistrate la mijloace fixe, conform prevederilor Hotărârii Guvernului nr.338 din 21.03.2003; | Prin Ordinul ministrului finanțelor nr. 127/2018, au fost operate modificări la Ordinul nr.216/2015, prin care s-a stabilit modalitatea de atribuire a bunului la mijloc fix, de către o comisie creată la nivel de entitate, cu respectarea simultană a 2 condiții. Alte criterii de atribuire sunt stabilite de către entitate în politica sa de contabilitate. |  |  |  |
| **2.3. Ministerului Educației, Culturii și Cercetării,** pentru executarea prevederilor art.143 alin.(2) din Codul educației, referitor la propunerea anuală a formulei de alocare a transferurilor cu destinație specială de la bugetul de stat la bugetele locale pentru învățământul preșcolar; | Până la moment lipsește formula de alocare a transferurilor cu destinație specială de la bugetul de stat la bugetele locale pentru învățământul preșcolar. |  |  |  |
| **2.4. Ministerului Economiei și Infrastructurii,** pentru înaintarea în modul stabilit a propunerilor privind modificarea Hotărârii Guvernului nr.1468 din 30.12.2016 (Anexa nr.2), în sensul indicării exacte a lungimii și denumirii drumurilor publice locale de interes raional transmise UAT. | În HG menționată au fost incluse Drumurile locale L638.1, Drumul de acces spre frontieră cu Ukraina și L639; M3- drumul de acces spre frontiera cu Ukraina; HG nu a fost completată cu indicarea lungimii drumurilor transmise UAT. |  |  |  |
| **Recomandările auditului:** |  |  |  |  |
| ***Guvernatorului Găgăuziei și Comitetului Executiv al UTA Găgăuzia, autorităților/instituțiilor din subordine:***  1. să implementeze sistemul de management financiar și control la nivel de entitate și la nivel de APL de nivelul II, utilizând procedurile descrise detaliat în Manualul de management financiar și control, cu desemnarea persoanelor responsabile de componente (pct. 6.1.); | Controlul intern managerial (CIM) instituit în cadrul Comitetului Executiv al UTA Găgăuzia și la autoritățile/instituțiile din subordine este unul ineficient, fapt confirmat de: neidentificarea și nedescrierea proceselor operaționale; nedefinirea și nedescrierea unor proceduri și activități de control la nivel de sisteme operaționale. Evaluarea preliminară a CIM denotă că, deși Comitetul Executiv are instituit[[100]](#footnote-100) un sistem de control intern managerial [[101]](#footnote-101), acesta nu asigură pe deplin funcționalitatea controalelor-cheie, precum și identificarea și gestionarea unor riscuri specifice aferente procesului financiar-contabil, ceea ce a determinat admiterea neregularităților constatate de audit. |  |  |  |
| 1. să asigure inventarierea și înregistrarea în evidența contabilă a valorii patrimoniului transmis în capitalul social și în gestiunea entităților fondate (pct.4.4.1.), precum și a valorii acțiunilor deținute în capitalul social al agenților economici (pct.4.4.2.); | Comitetul Executiv al UTA Găgăuzia, autoritățile/instituțiile din subordine au înregistrat în evidența contabilă valoarea patrimoniului transmis în capitalul social și în gestiunea entităților fondate, precum și valoarea acțiunilor deținute în capitalul social al agenților economici vizați în Raportul de audit. |  |  |  |
| 1. să întreprindă măsurile de rigoare pentru contabilizarea la fondator a valorii patrimoniului transmis în gestiune ÎM „RCT” (pct.4.4.3.); | Primăria mun. Comrat a transmis la balanța Administrației dolayului Comrat valoarea patrimoniului gestionat de către ÎM „RCT”. |  |  |  |
| 1. să asigure înregistrarea în evidența contabilă a datoriei și a creanțelor pentru împrumutul recreditat de la Ministerul Finanțelor (pct.4.5.1. și pct.4.5.2.); | Potrivit datelor reflectate în Raportul consolidat al Comitetului Executiv al Găgăuziei, la situația din 31.12.2020, valoarea împrumutului recreditat de la Ministerul Finanțelor este raportată la contul extrabilanțier, creanța beneficiarilor împrumutului nefiind raportată în raportul consolidat al Comitetului Executiv. |  |  |  |
| 1. să înregistreze în evidența contabilă valoarea lucrărilor nefinalizate finanțate din buget (pct.4.6.). | La momentul desfășurării misiunii de audit, Î.S. „Sud-A-Con” este în procedură de lichidare. La momentul demarării procesului de lichidare, valoarea lucrărilor nefinalizate, finanțate din buget, nu au fost contabilizate. La moment se înregistrează aceeași situație. |  |  |  |
| ***Guvernatorului Găgăuziei și Comitetului Executiv al UTA Găgăuzia:***  ***6.*** să întreprindă măsurile de rigoare pentru conformarea statelor de personal la cadrul legal existent și înregistrarea statelor de personal la Cancelaria de Stat și la Ministerul Finanțelor (pct.4.11.2.). | Până la momentul desfășurării misiunii de audit nu au fost întreprinse careva măsuri pentru conformarea statelor de personal ale instituțiilor vizate la cadrul legal existent. Situația a rămas neschimbată. |  |  |  |
| ***Primarilor UAT de nivelul I din UTA Găgăuzia:***   1. să asigure evaluarea și înregistrarea în evidența contabilă a suprafeței și valorii terenurilor proprietate publică a UAT de nivelul I[[102]](#footnote-102) (pct.4.13.2.); | Până la momentul desfășurării misiunii de audit, 13 APL[[103]](#footnote-103) de nivelul I au asigurat inventarierea terenurilor proprietate publică a UAT; 7 APL[[104]](#footnote-104) de nivelul I au asigurat parțial inventarierea acestora, iar 6 APL[[105]](#footnote-105) de nivelul I numai au inițiat procesul de inventariere a terenurilor proprietate publică a UAT. APL de nivelul I au asigurat înregistrarea în evidența contabilă a suprafeței și valorii terenurilor în baza estimărilor auditului precedent. |  |  |  |
| 1. să întreprindă măsurile de rigoare pentru excluderea din evidența contabilă a valorii fondului de locuințe privatizat[[106]](#footnote-106) (pct.4.13.3); | APL de nivelul I au asigurat excluderea din evidența contabilă a valorii fondului de locuințe privatizat. |  |  |  |
| 1. să asigure înregistrarea în evidența contabilă a datoriei la împrumutul recreditat de la Comitetul Executiv[[107]](#footnote-107) (pct.4.13.4). | Potrivit datelor reflectate în Bilanțul contabil al APL de nivelul I vizate, datoria la împrumutul recreditat de la Comitetul Executiv este contabilizată la contul extrabilanțier. |  |  |  |
| ***Recomandările reiterate, aprobate prin Hotărârea Curții de Conturi nr. 31 din 26.07.2016, și neimplementate:*** | | | | | |
| ***Guvernatorului Găgăuziei și Comitetului Executiv al UTA Găgăuzia, Direcției Generale Finanțe:***   1. să asigure monitorizarea metodologică și activitatea de control asupra conformității ținerii evidenței contabile și veridicității rapoartelor financiare și patrimoniale ale entităților din subordine și ale APL de nivelul I. | Comitetul Executiv al Găgăuziei asigură monitorizarea metodologică și activitatea de control, periodic fiind efectuate controale la unele instituții din subordine și la unele APL de nivelul I, acestea nefiind sistemice și permanente. |  |  |  |
| ***Guvernatorului Găgăuziei și Comitetului Executiv al UTA Găgăuzia, primarilor municipiilor Comrat și Ceadâr-Lunga, or. Vulcănești:***   1. să întreprindă măsuri pentru aducerea în concordanță cu norma legală a statutelor și activităților întreprinderilor municipale și instituțiilor fondate; | Autoritățile vizate nu au întreprins careva măsuri pentru aducerea în concordanță cu norma legală a statutelor și activităților întreprinderilor municipale și instituțiilor fondate. Echipei de audit nu i-au fost prezentate probe care ar confirma executarea acestei recomandări. |  |  |  |
| 1. să asigure efectuarea inventarierii exhaustive a patrimoniului public transmis în administrarea întreprinderilor fondate, precum și înregistrarea conformă a acestuia în evidența contabilă, inclusiv a drepturilor asupra lui, cu implementarea unor proceduri eficiente de control intern în acest aspect; | Echipei de audit nu i-au fost prezentate actele care ar confirma inventarierea exhaustivă a patrimoniului transmis în administrare întreprinderilor fondate, precum și contabilizarea conformă a acestuia. |  |  |  |
| 1. să elaboreze și să propună, spre aprobare, consiliilor locale modul de furnizare a serviciilor publice de gospodărie comunală, în scopul gestionării eficiente, în condițiile legii, a patrimoniului public, cu stabilirea unor proceduri de control intern exhaustive; | APL de nivelul I nu au prezentat echipei de audit acte care ar confirma executarea acestei recomandări. |  |  |  |
| 1. să implementeze procese operaționale și proceduri eficiente de control intern care să asigure respectarea cadrului legal-normativ în materie de administrare/gestionare a patrimoniului public local, cu întreprinderea măsurilor de rigoare în vederea înregistrării conforme a patrimoniului proprietate publică la organele cadastrale. | Entitățile vizate implementează unele elemente ale controlului intern care ar asigura respectarea cadrului normativ în materie de administrare/ gestionare a patrimoniului public local. |  |  |  |
| ***Primarilor municipiilor Comrat și Ceadâr-Lunga, or. Vulcănești:***   1. să asigure, conform prevederilor legale, stabilirea/aplicarea plății pentru folosirea terenurilor arabile proprietate publică și a terenurilor proprietate publică aferente întreprinderilor și obiectivelor private. | Potrivit informațiilor prezentate UAT Comrat și Ceadâr-Lunga, încontinuu se conformează prevederilor legale la stabilirea/aplicarea plății pentru folosirea terenurilor arabile, astfel asigurând implementarea recomandării. UAT Vulcănești nu a prezentat careva acte care ar confirma întreprinderea măsurilor în acest domeniu. |  |  |  |
| ***Primarilor UAT din UTA Găgăuzia:***   1. să asigure respectarea cadrului legal în procesul alimentării copiilor din instituțiile preșcolare, cu eficientizarea controlului intern în această privință și înlăturarea deficiențelor constatate de audit; | Din 25 de APL de nivelul I, în anul 2020, 8 APL[[108]](#footnote-108) au asigurat respectarea normativului financiar la alimentarea copiilor din instituțiile de învățământ preșcolar; 5 APL[[109]](#footnote-109) au asigurat respectarea normativului financiar diminuat cu până la 1 lei/per copil/zi, iar 12 APL[[110]](#footnote-110) în continuare nu au asigurat respectarea acestuia. |  |  |  |
| ***Primarilor mun.Comrat, mun.Ceadâr-Lunga, or.Vulcănești și s. Copceac:***   1. să asigure înlăturarea iregularităților constatate de audit la efectuarea cheltuielilor bugetare din domeniul investițiilor capitale și achizițiilor publice. | APL de nivelul I nu au prezentat echipei de audit acte care ar confirma executarea acestei recomandări. |  |  |  |
| ***Comitetului Executiv al UTA Găgăuzia și Adunării Populare a Găgăuziei:***  18. să asigure utilizarea conformă a mijloacelor fondului de rezervă. | Această recomandarea a decăzut pentru a fi implementată. |  |  |  |

1. Art.111 din Constituția Republicii Moldova, adoptată la 29.07.1994. [↑](#footnote-ref-1)
2. Legea nr.764-XV din 27.12.2001 privind organizarea administrativ-teritorială a Republicii Moldova. [↑](#footnote-ref-2)
3. Legea nr.436-XVI din 28.12.2006 privind administraţia publică locală (în continuare - Legea nr.436-XVI din 28.12.2006). [↑](#footnote-ref-3)
4. Legea nr.344-XIII din 23.12.1994 privind statutul juridic special al Găgăuziei (Gagauz-Yeri). [↑](#footnote-ref-4)
5. Legea nr.435-XVI din 28.12.2006 privind descentralizarea administrativă. [↑](#footnote-ref-5)
6. Art.1 alin.(2), art.2 alin.(2) şi art.12 din Legea UTA Găgăuzia (Gagauz-Yeri) privind sistemul bugetar şi procesul bugetar nr.18-X/II din 03.10.2000. [↑](#footnote-ref-6)
7. Legea UTA Găgăuzia nr.48 din 17.12.2019 despre bugetul pentru anul 2020. [↑](#footnote-ref-7)
8. Legea privind organizarea și funcționarea Curții de Conturi a Republicii Moldova nr.260 din 07.12.2017. [↑](#footnote-ref-8)
9. Programul activității de audit a Curții de Conturi pe anul 2021, aprobat prin Hotărârea Curții de Conturi nr.62 din 10.12.2020. [↑](#footnote-ref-9)
10. Hotărârea Curții de Conturi nr.2 din 24.01.2020 „Cu privire la Cadrul Declarațiilor Profesionale ale INTOSAI”. [↑](#footnote-ref-10)
11. Hotărârea Curții de Conturi nr.19 din 05.04.2019 „Cu privire la aprobarea Codului etic al Curții de Conturi”. [↑](#footnote-ref-11)
12. Art. 5 alin. (4) din Legea nr.397-XV din 16.10.2003 privind finanțele publice locale. [↑](#footnote-ref-12)
13. *a) venituri proprii:* taxele pentru resursele naturale; impozitul privat (conform apartenenței patrimoniului); alte venituri prevăzute de legislație; *b) defalcări de la următoarele tipuri de impozite și taxe de stat:* impozitul pe venit al persoanelor fizice – 100% din volumul total colectat pe teritoriul unității teritoriale autonome; impozitul pe venit al persoanelor juridice – 100% din volumul total colectat pe teritoriul unității teritoriale autonome; taxa pe valoarea adăugată la mărfurile produse şi la serviciile prestate pe teritoriul unității teritoriale autonome cu statut juridic special – 100% din volumul total colectat pe teritoriul unității teritoriale autonome; accizele la mărfurile supuse accizelor, fabricate pe teritoriul unității teritoriale autonome cu statut juridic special – 100% din volumul total colectat pe teritoriul unității teritoriale autonome; *c) transferuri cu destinație specială* (prevăzute la art.12 din legea nr.397 din 16.10.2003); *d) granturi pentru susținerea bugetului*. [↑](#footnote-ref-13)
14. Legile bugetului de stat pentru anii 2019 și 2020. [↑](#footnote-ref-14)
15. Art.5 alin.(4) din Legea nr.397-XV din 16.10.2003 privind finanțele publice locale. [↑](#footnote-ref-15)
16. Art.5 alin.(4) din Legea nr.397-XV din 16.10.2003 privind finanțele publice locale. [↑](#footnote-ref-16)
17. Art. 5 alin. (1) și alin. (2) din Legea nr.397-XV din 16.10.2003 privind finanțele publice locale. [↑](#footnote-ref-17)
18. *Veniturile generale includ****:*** *a) venituri proprii:* impozitul pe bunurile imobiliare; taxa pentru patenta de întreprinzător; impozitul pe venitul persoanelor fizice ce desfăşoară activitate independentă în domeniul comerţului cu amănuntul; impozitul privat (conform apartenenţei patrimoniului); taxele locale, aplicate conform Codului fiscal; taxele speciale; încasări din arenda terenurilor şi locaţiunea bunurilor domeniului privat al unităţii administrativ-teritoriale; alte venituri prevăzute de legislaţie; d) granturi pentru susţinerea bugetului. [↑](#footnote-ref-18)
19. Legea nr. 344-XIII din 23.12.1994 privind statutul juridic special al Găgăuziei (Gagauz-Yeri) și Legea nr.397-XV din 16.10.2003 privind finanțele publice locale. [↑](#footnote-ref-19)
20. Vezi Anexa nr.7la Raportul de audit. [↑](#footnote-ref-20)
21. Legea nr. 344-XIII din 23.12.1994 privind statutul juridic special al Găgăuziei (Gagauz-Yeri). [↑](#footnote-ref-21)
22. Legea UTA Găgăuzia nr. 30-XVII/VI din 26.10.2018 „Despre lărgirea ariei de utilizate a limbii găgăuze”. [↑](#footnote-ref-22)
23. În anul 2019 – 684,4 mii lei, și în anul 2020 – 4128,2 mii lei. [↑](#footnote-ref-23)
24. Teatrul Național „D. Tanasoglo” din mun. Ceadâr-Lunga: în anul 2019 – 164,5 mii lei, și în anul 2020 – 878,6 mii lei. [↑](#footnote-ref-24)
25. Teatrul municipal din Comrat: în anul 2019 – 78,9 mii lei, în anul 2020 – 0,0 mii lei. [↑](#footnote-ref-25)
26. În Legea UTA Găgăuzia nr.30 –XVII/VI din 26.10.2018, acest spor este stabilit în mărime „de nu mai puțin de 100% din salariul de funcție”. [↑](#footnote-ref-26)
27. În a.2018 – 944,0 mii lei; în a.2019 - 1050,0 mii lei, și în a.2020 – 1300,8 mii lei. [↑](#footnote-ref-27)
28. Precizarea/modificarea programelor de finanțare prin majorarea alocațiilor bugetare sau trecerea lor de la alte articole de cheltuieli; finanțarea unor activități din contul fondurilor locale administrate de către Comitetul Executiv al UTA Găgăuzia. [↑](#footnote-ref-28)
29. Art.4 alin.(7), alin. (15) și alin.(21), art.74 alin.(1) din Legea nr.131 din 03.07.2015 privind achizițiile publice (cu modificările ulterioare; în continuare - Legea nr.131 din 03.07.2015); pct.15 din Regulamentul achizițiilor publice de valoare mică, aprobat prin Hotărârea Guvernului nr.665 din 27.05.2016. [↑](#footnote-ref-29)
30. Pct.15 din Regulamentul achizițiilor publice de valoare mică, aprobat prin Hotărârea Guvernului nr.665 din 27.05.2016. [↑](#footnote-ref-30)
31. Centrul de cercetări științifice al Găgăuziei „M.V. Marunevici” (reparația construcțiilor speciale – 2 contracte, 152,4 mii lei); Instituția Publică „Împreună pentru Viață” (medicamente și material medical – 7 contracte, 20,4 mii lei); Comitetul Executiv (mărfuri de uz gospodăresc – 2 contracte, 28,3 mii lei; rechizite de birou – 2 contracte, 50,8 mii lei); Direcția Generală Învățământ (mărfuri de uz gospodăresc – 2 contracte, 18,3 mii lei); Direcția Generală pentru Tineret și Sport (reparația construcțiilor la tabără – 2 contracte, 127,6 mii lei; materiale de construcție – 2 contracte, 70,3 mii lei; mărfuri de uz gospodăresc – 3 contracte, 32,2 mii lei; reparații curente – 2 contracte, 18,4 mii lei); Dolay Ceadâr-Lunga (procurarea ferestrelor – 2 contracte, 105,9 mii lei); Dolay Comrat (reparația clădirilor – 3 contracte, 115,8 mii lei); Gimnaziul „P. Cazmali”, or. Ceadâr-Lunga (materiale de construcție/mărfuri de uz gospodăresc – 2 contracte, 62,8 mii lei; mobilă – 2 contracte, 162,5 mii lei); Gimnaziul „S. Rudenco”, or.Vulcănești (materiale de construcție/mărfuri de uz gospodăresc - 4 contracte, 27,9 mii lei); Gimnaziul „M. Tanasoglo”, s. Chirsova (reparația clădirilor – 2 contracte, 16,8 mii lei); Liceul-internat sportiv din mun. Comrat (mobilă pentru clase – 2 contracte, 50,9 mii lei; materiale de construcție – 2 contracte, 59,8 mii lei); Liceul Teoretic, s. Cișmichioi (mobilă – 2 contracte, 21,4 mii lei); Liceul Teoretic „G.A. Gaidarji”, mun. Comrat (reparații/pavaj – 2 contracte, 52,4 mii lei; mărfuri de cancelarie – 2 contracte, 10,7 mii lei); Liceul Teoretic „B. Ianacoglo”, s. Copceac (reconstrucția rețelelor electrice – 2 contracte, 69,5 mii lei); Liceul Teoretic „Celenghir”, s. Avdarma (mărfuri de uz gospodăresc - 3 contracte, 16,6 mii lei; mașini și utilaje – 2 contracte, 162,5 mii lei); Liceul Teoretic „Gr. Vieru”, s. Chioselia Rusă (materiale de construcție – 4 contracte, 22,4 mii lei (1 agent economic); materiale de construcție – 3 contracte, 10,7 mii lei (al 2 agent economic)); Liceul Teoretic „M. I. Tuzlova”, s. Chirsova (mobilă – 2 contracte, 39,6 mii lei (1 agent economic); mobilă – 2 contracte, 11,3 mii lei (al 2 agent economic)); Gimnaziul „I. Sîncu”, s. Cotovscoe (reparația clădirii - 2 contracte, 62,3 mii lei); Gimnaziul „S. Curoglo”, mun. Comrat (mașini și utilaje de oficiu - 2 contracte, 53,7 mii lei); Liceul Teoretic „D. Cara-Ciobanu”, mun. Comrat (mobilă - 2 contracte, 114,6 mii lei); Liceul Teoretic „M. Eminescu”, mun. Comrat (mobilă - 2 contracte, 82,2 mii lei; materiale de construcție - 2 contracte, 37,2 mii lei); Liceul Teoretic nr.2, or.Ciadâr-Lunga (mobilă -2 contracte, 19,3 mii lei; inventar sportiv - 2 contracte, 82,2 mii lei). [↑](#footnote-ref-31)
32. În anul 2018: 20 instituții – pe 16 categorii de marfă; în anul 2019: 17 entități – pe 15 categorii de marfă; în anul 2020: 22 entități – pe 9 categorii de marfă. [↑](#footnote-ref-32)
33. Art.2 alin.(1) și art.57 alin.(1) din Legea nr.131 din 03.07.2015. Art.2 alin.(1) – „Prezenta lege se aplică contractelor de achiziții publice, cu excepția celor specificate la art.5, a căror valoare estimată, fără taxa pe valoarea adăugată, este egală cu sau mai mare decât următoarele praguri: pentru contractele de achiziții publice de bunuri și servicii, altele decât cele menționate la lit. c) – 200000 lei; pentru contractele de achiziții publice de lucrări – 250000 lei”. Art.57 alin.(1) – „Autoritatea contractantă, prin cererea ofertelor de prețuri, poate atribui contracte de achiziții publice de bunuri, lucrări sau servicii, care se prezintă conform unor specificații concrete, cu condiția ca valoarea estimată a achiziției să nu depășească 800000 lei pentru bunuri și servicii și 2000000 lei pentru lucrări”. [↑](#footnote-ref-33)
34. Anul 2018: 16 instituții – pe 6 categorii de marfă; anul 2019: 6 entități – pe 6 categorii de marfă; anul 2020: 7 entități – pe 4 categorii de marfă. [↑](#footnote-ref-34)
35. Hotărârea Guvernului nr.1570 din 09.12.2002 „Cu privire la măsurile urgente de trecere la noua bază normativă de deviz în construcții”. [↑](#footnote-ref-35)
36. Administrația dolayului Ceadâr-Lunga: anul 2019 - modificarea traseului rețelei electrice exterioare a orașului; Muzeul Național Găgăuz de Istorie „D. Cara-Ciobanu”: anul 2018 - construcții PVC și instalarea lor, ferestre; Gimnaziul „V.Topal”, s. Congaz: anul 2020 - procurarea și instalarea ferestrelor și ușilor; Liceul Teoretic, s. Dezghingea: anul 2020 - confecționarea și instalarea ferestrelor din PVC; Liceul Teoretic, s. Svetlâi: anul 2020 - construcții PVC și instalarea lor, ferestre, pervaz, reparația glafurilor (45 buc.), acoperișul din exterior; Liceul Teoretic „G.A. Gaidarji”: anul 2020 - efectuarea măsurărilor și încercărilor de reglare-recepție a instalațiilor electrice; Liceul Teoretic „M. Guboglo”, or. Ceadâr-Lunga: anul 2018 - confecționarea și instalarea ușilor, ferestrelor din PVC (46 buc.); Liceul Teoretic Moldo-Turc „S. Demireli”, s. Congaz: anul 2020 - baia și cantina; montarea sistemei de alimentare cu apă, lavoarelor, bateriilor de apă (în clase); reconstrucția intrării la clădirea liceului și montarea acoperișului la intrare în cămin; anul 2019 - îngrădire, porți; Gimnaziul „I. Sîncu”, s. Cotovscoe: anul 2020 - acoperiș, ferestre, pereți, vopsitorii etc.; balustrade, betonare, teracotă, vopsitorii; anul 2019 - pereți, vopsitorii, plintă, linoleum, drișcuirea pardoseli etc.; Gimnaziul „M. Vovciocs”, s. Ferapontievca: anul 2018 - construcții PVC, ferestre. [↑](#footnote-ref-36)
37. Legea nr.489-XIV din 08.07.1999 privind sistemul public de asigurări sociale. [↑](#footnote-ref-37)
38. Dolay Ceadâr-Lunga – 0,7 mii lei (anul 2019); Liceul Teoretic „G.A. Gaidarji”, mun. Comrat – 0,5 mii lei (anul 2018); Liceul Teoretic „M. I. Tuzlova”, s. Chirsova – 0,4 mii lei (anul 2018); Liceul Teoretic „N. Tretiacov”, mun. Comrat – 3,6 mii lei (anul 2018 – 2,9 mii lei, anul 2019 – 0,7 mii lei); Liceul Teoretic „V. Moșcov”, or. Ceadâr-Lunga – 6,1 mii lei (anul 2020); Liceul Teoretic „D. Cara-Ciobanu”, mun. Comrat – 2,4 mii lei (anul 2019); Direcția Generală Construcții și Infrastructură – 2,9 mii lei (anul 2019); 18,1 mii lei (anul 2018). [↑](#footnote-ref-38)
39. Anul 2018 – 21,9 mii lei; anul 2019 – 6,7 mii lei; anul 2020 – 6,1 mii lei. [↑](#footnote-ref-39)
40. Gimnaziul „M. Chiosea”, s. Beșalma – 2,3 mii lei (anul 2020). Cu abatere de la prevederile pct.4.3.3.5. din Codul Practic în Construcții „Instrucțiuni privind întocmirea devizelor pentru lucrările de construcții-montaj prin metoda de resurse” CP L.01.01-2012, aprobat de Ministerul Dezvoltării Regionale și Construcțiilor al Republicii Moldova (în continuare – CP L.01.01-2012), prin care este reglementat că, după „Total”, în Formularele nr.3 și nr.7 ale devizelor, nu se includ careva cheltuieli cu titlu de elaborare de documente. [↑](#footnote-ref-40)
41. Contrar prevederilor Scrisorii Ministerului Economiei și Infrastructurii nr.10/1-0086 din 15.06.2018 „Cu privire la determinarea valorii obiectelor în construcții începând cu 01 mai 2018”, s-a acceptat cota de cheltuieli pentru transportarea materialelor majorată în mărime de (10,0%, 12,5%), în raport cu cea regulamentară de (10,0%, 4,0%). Liceul „M. Guboglo”, or. Ceadâr-Lunga – 2,7 mii lei (anul 2020). Direcția Generală Construcții și Infrastructură – 16,1 mii lei (anul 2020). [↑](#footnote-ref-41)
42. Liceul Teoretic „V. Moșcov”, or. Ceadâr-Lunga – 4,3 mii lei. Cu abatere de la prevederile pct.4.3.3.5. din CPL.01.01-2012, prin care este reglementat că, după „Total”, în Formularele nr.3 și nr.7 ale devizelor, nu se includ careva cheltuieli cu titlu de supraveghere tehnică. Totodată, conform prevederilor art.22 alin.(1) lit.d) din Legea nr.721-XIII din 02.02.1996 privind calitatea în construcții, responsabilul tehnic este agent independent, altul decât executantul lucrării, și este contractat de către investitor. [↑](#footnote-ref-42)
43. Contractul din 28.06.2019, în sumă de 12393159,97 lei (ocds-b3wdp1-MD-1559304858048). Cota cheltuielilor de regie s-a calculat în mărime de 14,0%, deși, conform prevederilor devizului-ofertă, urma a fi aplicată cota de 12,0%. [↑](#footnote-ref-43)
44. 1) Contractul din 19.06.2018, în sumă de 4298021,52 lei (2018-0000002256, lucrările de reparație la Centrul de sănătate din s. Tomai). Comparativ cu devizul-ofertă, cota de cheltuieli pentru transportarea materialelor în actele de recepție s-a aplicat în mărime de 10%, deși urma - 5,5%. Cheltuielile de depozitare (2,0%) nu au fost prevăzute în devizul-ofertă. Cota cheltuielilor de regie în actele de recepție s-a aplicat în mărime de 14,5% și 76,0% (montare), deși urma - 8,0% și 40,0% (montare). Cota beneficiului de deviz în actele de recepție s-a aplicat în mărime de 6,0%, deși, conform devizului-ofertă, urma a fi aplicată cota de 3,5%. 2) Contractul din 11.06.2018, în sumă de 1061951,95 lei (2018-0000001984, lucrările de reparație la grădinița din s. Cioc-Maidan). Cota de cheltuieli pentru transportarea materialelor în actele de recepție s-a aplicat în mărime de 10%, deși, conform devizului-ofertă, urma a fi aplicată cota de 1,0%. Cota cheltuielilor de regie în actele de recepție s-a aplicat în mărime de 14,5%, deși, conform devizului-ofertă, urma a fi aplicată cota de 1,0%. Cota beneficiului de deviz în actele de recepție s-a aplicat în mărime de 6,0%, deși, conform devizului-ofertă, urma a fi aplicată cota de 1,0%. [↑](#footnote-ref-44)
45. Anul 2019 – 4,6 mii lei; anul 2018 – 32,3 mii lei. [↑](#footnote-ref-45)
46. Contractul din 28.06.2019, în sumă de 12393159,97 lei (ocds-b3wdp1-MD-1559304858048). [↑](#footnote-ref-46)
47. Costul pentru o oră - 258,46 lei, inclusiv salariu - 60,46 lei. [↑](#footnote-ref-47)
48. Rezerva pentru lucrările neprevăzute, care a fost inclusă inițial în devizul local de lucrări la valoarea absolută, de 2% de la cheltuielile directe. [↑](#footnote-ref-48)
49. Pct.4.3.3.6 și pct.6.11 din CP L.01.01-2012. Pct.4.3.3.6 – În devizele-oferte, antreprenorul ia în considerație cheltuielile limitate pentru rezerva de mijloace pentru cheltuielile neprevăzute (în conformitate cu pct.6.11 din instrucțiune); Pct.6.11 - În devizul general, printr-un rând aparte se include rezerva de mijloace pentru cheltuielile neprevăzute, destinată acoperirii cheltuielilor, necesităților care apar în procesul de elaborare a documentației de execuție (etapa proiect, proiectul de execuție) sau în procesul de construcție, ca rezultat al precizării soluțiilor de proiect sau a condițiilor de construcție pe obiecte (pe categorii de lucrări), prevăzute în proiectul aprobat. Această rezervă se determină din totalul capitolelor 1-12, în mărime de 2% pentru obiectivele din sfera socială. Dacă prețul contractual este deschis și decontările între beneficiar și antreprenor se efectuează pentru volumele de lucrări efectiv executate, această parte din rezervă nu se transmite antreprenorului, dar rămâne la beneficiar. [↑](#footnote-ref-49)
50. Gimnaziul „S. Rudenco”, or.Vulcănești: anul 2020 – 2,9 mii lei, anul 2018 – 4,3 mii lei; Liceul Teoretic, s. Cișmichioi: anul 2020 – 0,7 mii lei; Liceul Teoretic „M. Eminescu”, mun. Comrat: anul 2019 – 1,6 mii lei. [↑](#footnote-ref-50)
51. Anul 2018 – 4,3 mii lei; anul 2019 – 1,6 mii lei; anul 2020 – 3,6 mii lei. [↑](#footnote-ref-51)
52. Legea Inspectoratului General pentru Situații de Urgență nr.93-XVI din 05.04.2007: Art.16 alin.(1) - Asigurarea financiară a Inspectoratului se realizează din contul mijloacelor bugetului de stat și din alte surse prevăzute de legislație. Alin.(4) - Organele centrale de specialitate ale administrației publice și autoritățile administrației publice locale repartizează gratuit Inspectoratului, în conformitate cu legislația, clădiri și încăperi necesare pentru desfășurarea activității acestuia. [↑](#footnote-ref-52)
53. Echipei de audit nu i-au fost prezentate actele care ar confirma transmiterea valorii investiției executate. [↑](#footnote-ref-53)
54. Art.67 din Legea nr.158/04.07.2008 cu privire la funcţia publică şi statutul funcţionarului public. [↑](#footnote-ref-54)
55. Neprevăzute de actele normative ale Republicii Moldova. [↑](#footnote-ref-55)
56. Legea UTA Găgăuzia nr.12-XI/I din 28.06.1996 „Privind Curtea de Conturi a Găgăuziei (Gagauz-Yeri)”. [↑](#footnote-ref-56)
57. Curtea de Conturi a Găgăuziei este *instituție supremă de control financiar pe teritoriul UTA Găgăuzia, care activează pe lângă Adunarea Populară a Găgăuziei. Este o instituție independentă în executarea atribuțiilor sale și care activează în conformitate cu Constituția Republicii Moldova, Regulamentul Găgăuziei, Legea Republicii Moldova nr.344 din 23.12.1994, Legea Curții de Conturi a Găgăuziei, alte acte normative ale Găgăuziei. Potrivit prevederilor art. 14 din Legea UTA Găgăuzia menționată, Curtea de Conturi (CC) exercită controlul asupra modului de formare, administrare și întrebuințare a resurselor financiare publice și a patrimoniului public. Controlului financiar din partea CC a Găgăuziei, conform art.16 și art. 17 din lege, sunt supuse Aparatul Adunării Populare și Aparatul Comitetului Executiv; agenții economici, indiferent de forma de proprietate și organizatorico-juridică, privind legalitatea, eficacitatea și utilizarea conform destinației a banilor publici. CC efectuează revizii și controlul activității Direcțiilor Generale, băncilor comerciale și a filialelor acestora, în capitalul statutar al cărora statul deține cota-parte, a Direcției administrării fiscale de stat și controlului financiar al Găgăuziei și subdiviziunilor acesteia pe lângă Direcția Generală Finanțe, a altor autorități publice și agenți economici, după necesitate. Conducerea CC a Găgăuziei (art.7, art.8) se exercită de către Președintele CC, care este numit de către Adunarea Populară a Găgăuziei pe un termen de 4 ani. CC este alcătuită din 5 membri, care sunt numiți de către Adunarea Populară, la propunerea Președintelui CC.* [↑](#footnote-ref-57)
58. Președintele CC – codul funcției A2028 „șef de direcție”; vicepreședintele – codul funcției A2028 „șef de direcție” minus 4 clase de salarizare; angajații cu funcție de execuție – codul funcției A2086; A2106; A2139 și A2141 – „controlor de stat principal”; „controlor de stat superior”; „controlor de stat” și „consultant superior”. [↑](#footnote-ref-58)
59. Anul 2019 – 595,7 mii lei, inclusiv contribuții obligatorii - 118,7 mii lei; anul 2020 - 903,5 mii lei, inclusiv contribuții obligatorii - 180,1 mii lei. [↑](#footnote-ref-59)
60. Anul 2019 – 162,0 mii lei, inclusiv contribuții obligatorii - 34,9 mii lei; anul 2020 – 216,5 mii lei, inclusiv contribuții obligatorii - 46,7 mii lei. [↑](#footnote-ref-60)
61. Anul 2019 – 629,1 mii lei, inclusiv contribuții obligatorii – 123,9 mii lei; anul 2020 – 781,1 mii lei, inclusiv contribuții obligatorii - 150,8 mii lei. [↑](#footnote-ref-61)
62. Art.4 alin.(1) din Legea nr.764-XV din 27.12.2001 privind organizarea administrativ-teritorială a Republicii Moldova. [↑](#footnote-ref-62)
63. Legea nr.270 din 23.11.2018 privind sistemul unitar de salarizare în sectorul bugetar. [↑](#footnote-ref-63)
64. Anul 2019 – 985,4 mii lei, inclusiv contribuții obligatorii - 271,0 mii lei; anul 2020 – 1084,2 mii lei, inclusiv contribuții obligatorii - 298,2 mii lei. [↑](#footnote-ref-64)
65. Anul 2019 – 312,2 mii lei (inclusiv contribuții obligatorii - 67,3 mii lei); anul 2020 – 344,0 mii lei (inclusiv contribuții obligatorii - 74,2 mii lei). [↑](#footnote-ref-65)
66. Ordinul ministrului sănătății nr.638 din 12.08.2016 „Cu privire la implementarea Recomandărilor pentru un regim alimentar sănătos și activitate fizică adecvată în instituțiile de învățământ din Republica Moldova” (în continuare – Ordinul ministrului sănătății nr.638 din 12.08.2016). [↑](#footnote-ref-66)
67. *Peștele* - fiind asigurat în volume de la 9% până la 79% din cantitatea zilnică per copil; *carnea* – de la 23% până la 96% (au fost, însă, și instituții de învățământ preșcolar care au asigurat cantitatea zilnică per copil cu depășirea cantității aprobate, care a variat de la 100% până la 167%); *fructele uscate* – de la 17% până la 94%; *cartofii* – de la 53% până la 93%; *legumele* – de la 34% până la 96% etc. [↑](#footnote-ref-67)
68. *Crupe și alte derivate ale cerealelor integrale* – între 108 și 321% din cantitatea zilnică per copil aprobată; *pâinea de grâu* – între 108 și 393%, *brânza tare* – de la 103 până la 209% etc. [↑](#footnote-ref-68)
69. Art.4 alin.(1) lit.h) din Legea nr.435- XVI din 28.12.2006 privind descentralizarea administrativă. [↑](#footnote-ref-69)
70. Ordinul comun al ministrului educației, culturii și cercetării și ministrului finanțelor nr.9/12 din 15.01.2020 „Cu privire la normele financiare pentru alimentarea copiilor/elevilor din instituțiile din învățământ”. [↑](#footnote-ref-70)
71. Regulamentul privind modul de utilizare a mijloacelor financiare pentru deservirea delegațiilor și persoanelor oficiale străine, aprobat prin Hotărârea Guvernului nr.101 din 30.01.2018. [↑](#footnote-ref-71)
72. Comitetul Executiv: în anul 2018 – 488,8 mii lei; în anul 2019 – 571,1, mii lei, și în anul 2020 – 461,3 mii lei; Adunarea Populară: în a.2018 – 32,8 mii lei, și în a.2020 – 35,9 mii lei. [↑](#footnote-ref-72)
73. Fără aplicarea uniformă a prevederilor Regulamentului cu privire la normativele de cheltuieli pentru desfășurarea conferințelor, simpozioanelor, festivalurilor etc. de către instituțiile publice finanțate de la bugetul public național, aprobat prin Hotărârea Guvernului nr.1151 din 02.09.2002. [↑](#footnote-ref-73)
74. De nivel internațional, republican, interdepartamental. [↑](#footnote-ref-74)
75. Normele de cheltuieli pentru următoarele achiziții și activități: flori pentru participanți și amenajarea sălii; cheltuieli pentru băuturi, cafea, apă minerală și gustări în timpul pauzelor; articole de cancelarie; servicii editoriale și de multiplicare; confecționarea afișelor; anunțurile de presă, serviciile foto și video; serviciile traducătorilor; arenda sălii, aparatajului și utilajului tehnic; servicii de transport; premierea participanților. [↑](#footnote-ref-75)
76. Pauză de cafea, alimentația, băuturi – 233,7 mii lei; publicații în presă – 9,0 mii lei; cadouri pentru participanți – 18,8 mii lei; servicii de moderator – 2,3 mii lei; utilizarea aparatajului și utilajului tehnic – 220,8 mii lei; servicii de design și decor – 219,7 mii lei; servicii de traducere – 230,9 mii lei; servicii foto și video – 40,0 mii lei. [↑](#footnote-ref-76)
77. Servicii de organizare și suport tehnic în cadrul forumului – 395,0 mii lei; flori – 15,0 mii lei; alimentația participanților (pauză de cafea, alimentația, băuturi) – 407,0 mii lei. [↑](#footnote-ref-77)
78. Alimentația participanților (pauză de cafea, alimentația, băuturi) – 175,6 mii lei; anunț în presă – 10,0 mii lei; tocuri-memorie flash – 44,3 mii lei; broșuri – 17,6 mii lei; afișe, drapele – 54,9 mii lei; serviciile traducătorilor – 48,7 lei; program cultural – 15,0 mii lei. [↑](#footnote-ref-78)
79. Eprubete; concentratoare de oxigen; tampoane sterile; halate de protecție; stative medicale; combinezoane de protecție; bonete medicale; material de protecție pentru încălțăminte; pulsometre; termometre infraroșu; electrocardiograf; măști de protecție; mănuși medicale; dozatoare pentru dezinfectant; dezinfectant; aparate pentru respirație; medicamente; mobilier și utilaj cu destinație medicală. [↑](#footnote-ref-79)
80. Lucrări de reparație – 2347,8 mii lei; întocmirea documentației de deviz – 28,1 mii lei; supravegherea tehnică – 24,1 mii lei. [↑](#footnote-ref-80)
81. Hotărârea Adunării Populare a Găgăuziei nr.398-XXVI/V din 30.06.2015 „Despre transmiterea dreptului de fondator al IMSP din UTA Găgăuzia Comitetului Executiv ”. [↑](#footnote-ref-81)
82. Centrul de Sănătate Publică Vulcănești – 12,3 mil. lei, și Spitalul Raional Vulcănești – 14,9 mil. lei. [↑](#footnote-ref-82)
83. Legea nr. 589-XIII din 22.09.1995 privind rezervele materiale de stat și de mobilizare (abrogată la 14.10.2020 prin Legea nr.104 din 18.06.2020). [↑](#footnote-ref-83)
84. Regulamentul privind rezervele materiale ale Găgăuziei, aprobat prin Hotărârea Comitetului Executiv al Găgăuziei nr.13/21 din 09.08.2007 (în continuare - Regulamentul privind rezervele materiale ale Găgăuziei). [↑](#footnote-ref-84)
85. Cadrul normativ în vigoare nu oferă criteriul de calificare a ajutorului umanitar. [↑](#footnote-ref-85)
86. Hotărârea Adunării Populare a Găgăuziei nr. 369-XXXVI/VI din 28.04.2020 „Despre măsurile de depășire a consecințelor secetei în gospodăriile agricole din Găgăuzia”. [↑](#footnote-ref-86)
87. Legea nr.344-XIII din 23.12.1994 privind statutul juridic special al Găgăuziei (Gagauz-Yeri)”; Legea nr. 271-XIII din 09.11.1994 cu privire la protecția civilă; Hotărârea Guvernului nr.803 din 01.08.2018 „Cu privire la Centrul de dirijare în situații excepționale al Comisiei pentru Situații Excepționale a Republicii Moldova și structurile de asigurare a activității altor comisii pentru situații excepționale”. [↑](#footnote-ref-87)
88. Art. 8 din Legea nr. 589-XIII din 22.09.1995 privind rezervele materiale de stat și de mobilizare (abrogată la 14.10.2020, prin Legea nr.104 din 18.06.2020). [↑](#footnote-ref-88)
89. Hotărârea Comitetului Executiv nr.18/2 din 03.07.2020 „Despre transmiterea grâului alimentar din rezerva materială a UTA Găgăuzia”. [↑](#footnote-ref-89)
90. 840868 kg/145816 locuitori (potrivit datelor BNS) = 5,77 kg/locuitor. [↑](#footnote-ref-90)
91. Analiza mișcării grâului alimentar din rezerva materială a UTA Găgăuzia în perioada anilor 2018-2020***.*** [↑](#footnote-ref-91)
92. 9 AAPL au decis transmiterea grâului alimentar primit instituțiilor religioase din localitate; 3 AAPL au transmis grâul primit AO, pentru realizare, cu utilizarea mijloacelor bănești încasate pentru amenajarea obiectelor de menire socială; 5 AAPL au repartizat cantitatea de grâu primită anumitor categorii de populație (copii cu vărsta de până la 16 ani, persoane vârstnice, invalizi etc.); 9 AAPL au repartizat grâu populației din localitate, reieșind din calculul de 5,77 kg per locuitor, și 3 AAPL au transmis grâul agenților economici din localitate, pentru păstrare. [↑](#footnote-ref-92)
93. Anexa nr.10 la Raportul de audit: Analiza implementării recomandărilor anterioare ale Curții de Conturi (Hotărârea nr.50 din 23.07.2018). [↑](#footnote-ref-93)
94. UAT: Comrat, Ceadâr-Lunga, Vulcăneşti, Avdarma, Baurci, Beşalma, Beşghioz, Bugeac, Carbalia, Cazaclia, Chiriet-Lunga, Chirsova, Cioc-Maidan, Cişmichioi, Chioselia Rusă, Congaz, Congazcicul de Sus, Copceac, Cotovscoe, Dezghingea, Etulia, Ferapontievca, Gaidar, Joltai, Svetlîi, Tomai. [↑](#footnote-ref-94)
95. UAT: Comrat, Ceadâr-Lunga, Vulcăneşti, Avdarma, Baurci, Beşalma, Beşghioz, Bugeac, Carbalia, Cazaclia, Chiriet-Lunga, Chirsova, Cioc-Maidan, Cişmichioi, Chioselia Rusă, Congaz, Congazcicul de Sus, Copceac, Cotovscoe, Dezghingea, Etulia, Ferapontievca, Gaidar, Joltai, Svetlîi, Tomai. [↑](#footnote-ref-95)
96. Legea nr. 260 din 07.12.2017 privind organizarea și funcționarea Curții de Conturi a Republicii Moldova. [↑](#footnote-ref-96)
97. ISSAI 100, ISSAI 400 și ISSAI 4000, aprobate pentru aplicare prin Hotărârea CCRM nr.2 din 24.01.2020 „Cu privire la Cadrul Declarațiilor Profesionale ale INTOSAI”. [↑](#footnote-ref-97)
98. Hotărârea Curții de Conturi nr.50 din 23.07.2018 „Privind aprobarea Raportului auditului situațiilor financiare aferente procesului bugetar și gestionării patrimoniului public de către Unitatea Teritorială Autonomă Găgăuzia pe anii 2016-2017”. [↑](#footnote-ref-98)
99. Consiliilor locale și primarilor UAT: Comrat, Ceadâr-Lunga, Vulcănești, Avdarma, Baurci, Beșalma, Beșghioz, Bugeac, Carbalia, Cazaclia, Chiriet-Lunga, Chirsova, Cioc-Maidan, Cișmichioi, Chioselia Rusă, Congaz, Congazcicul de Sus, Copceac, Cotovscoe, Dezghingea, Etulia, Ferapontievca, Gaidar, Joltai, Svetlâi, Tomai. [↑](#footnote-ref-99)
100. Coordonatorul CIM desemnat prin Dispoziția vicepreședintelui Comitetului Executiv nr.100-K din 04.04.2018 (dna Giumiușliu E.N. - specialist în Direcția juridică). S-a întocmit Raportul anual consolidat privind controlul intern managerial și s-a emis Declarația de răspundere managerială. [↑](#footnote-ref-100)
101. La nivel de Comitet Executiv al UTA Găgăuzia și 15 instituții subordonate. [↑](#footnote-ref-101)
102. UAT: Comrat, Ceadâr-Lunga, Vulcănești, Avdarma, Baurci, Beșalma, Beșghioz, Bugeac, Carbalia, Cazaclia, Chiriet-Lunga, Chirsova, Cioc-Maidan, Cișmichioi, Chioselia Rusă, Congaz, Congazcicul de Sus, Copceac, Cotovscoe, Dezghingea, Etulia, Ferapontievca, Gaidar, Joltai, Svetlâi, Tomai. [↑](#footnote-ref-102)
103. UAT: Avdarma, Baurci, Beșalma, Carbalia, Cazaclia, Chiriet-Lunga, Chirsova, Chioselia Rusă, Congaz, Cotovscoe, Dezghingea, Svetlâi, Cioc-Maidan. [↑](#footnote-ref-103)
104. UAT: Comrat, Bugeac, Congazcicul de Sus, Copceac, Etulia, Ferapontievca, Gaidar. [↑](#footnote-ref-104)
105. UAT: Ceadâr-Lunga, Vulcănești, Beșghioz, Cișmichioi, Joltai, Tomai. [↑](#footnote-ref-105)
106. UAT: Comrat, Ceadâr-Lunga, Vulcănești și Bugeac. [↑](#footnote-ref-106)
107. UAT: Baurci, Beșghioz, Cazaclia și Tomai. [↑](#footnote-ref-107)
108. UAT: Vulcănești, Beșghioz, Cișmichioi, Chioselia Rusă, Congaz, Etulia, Gaidar, Svetlâi. [↑](#footnote-ref-108)
109. UAT: Baurci, Chirsova, Congazcicul de Sus, Copceac, Tomai. [↑](#footnote-ref-109)
110. UAT: Comrat, Ceadâr-Lunga, Avdarma, Beșalma, Bugeac, Carbalia, Cazaclia, Chiriet-Lunga, Cioc-Maidan, Cotovscoe, Dezghingea, Joltai. [↑](#footnote-ref-110)